qundao/data-zh-poetry huggingface dataset:
闻刘友文病起二首
作者：刘崧
朝代：明

诗帙不来春又过，药瓢应是日相亲。无因为报池南柳，长得新条长过人。俗李粗桃故近人，也应无处避埃尘。春风看尽亭前水，惟有鸥凫不厌频。
闻刘友文病起二首·其一
作者：刘崧
朝代：明
体裁：七言绝句

诗帙不来春又过，药瓢应是日相亲。无因为报池南柳，长得新条长过人。
闻刘友文病起二首其二
作者：刘崧
朝代：明
体裁：七言绝句

俗李粗桃故近人，也应无处避埃尘。春风看尽亭前水，惟有鸥凫不厌频。
闻吹笛柬萧翀
作者：刘崧
朝代：明
体裁：七言绝句

武山曾共赋仙游，按节传觞夜不休。恨杀春寒花雨湿，时时吹笛上西楼。
闻子启太守自历下书报来春还家又新有凤雏之喜感念旧好为欣跃不寐辄赋二首先寄难兄竹庭徵君宜载酒一庆也
作者：刘崧
朝代：明

故人旧别向西川，移谪淮山苜蓿田。容易繁稀花着雨，寻常员缺月当天。四章诗忆京城送，八月书闻历下传。为报难兄竹园里，好催春酿候归船。北平西蜀路绵绵，惊梦愁心各黯然。见日清尊须共倒，暮春华发总堪怜。寒云三峡啼猿外，秋雨重湖落雁边。闻有凤雏新绣羽，可无高会送犀钱。
闻子启太守自历下书报来春还家又新有凤雏之喜感念旧好为欣跃不寐辄赋二首先寄难兄竹庭徵君宜载酒一庆也·其一
作者：刘崧
朝代：明
体裁：七言律诗

故人旧别向西川，移谪淮山苜蓿田。容易繁稀花着雨，寻常员缺月当天。四章诗忆京城送，八月书闻历下传。为报难兄竹园里，好催春酿候归船。
闻子启太守自历下书报来春还家又新有凤雏之喜感念旧好为欣跃不寐辄赋二首先寄难兄竹庭徵君宜载酒一庆也其二
作者：刘崧
朝代：明
体裁：七言律诗

北平西蜀路绵绵，惊梦愁心各黯然。见日清尊须共倒，暮春华发总堪怜。寒云三峡啼猿外，秋雨重湖落雁边。闻有凤雏新绣羽，可无高会送犀钱。
闻子规
作者：刘崧
朝代：明
体裁：五言律诗

羽族尔无奇，南飞怨别离。殷勤如向我，漂泊定依谁。绝岸云深处，空林月落时。到今车马客，穰穰不曾知。
闻山西杨使君孟载作霁雪轩于公署之东慨想高致兼怀旧别因风叙情有作奉寄
作者：刘崧
朝代：明
体裁：古风

使君清严重风纪，名是东吴旧才子。前年持节太行西，霆激霜飞二千里。忆昔京阙初相逢，承诏作乐调笙镛。彤闱椿树集鸾凤，画省秋水开芙蓉。江西徵还入司马，天上兵曹动声价。明光晓入奏封章，日射金茎露如泻。是时我从燕蓟来，下马重逢心眼开。龙江风雨催去棹，不得倾倒黄金罍。驱车复渡黄河北，故旧飘零悲恻恻。知君十月向并州，长日看云望山色。陈昂作者来汾河，锦轴远传佳制多。横江醉骑白鹤下，爱尔黄鹤楼前歌。古来富贵同湮没，老去才华眼中尽。当家词翰真不群，风雅孤鶱见秋隼。北平九月霜草黄，大风吹沙人马僵。台前古柏八九树，乌鸟日夕争喧翔。闻君官居最清绝，扫地开轩题霁雪。一帘芳草凝清香，四座光辉揽明月。六出花开应复春，何因对酒咏清新。山阴夜半遥相忆，愁绝扁舟乘兴人。
闻思庵中有罗汉柏二株一花一实或以为有雌雄云
作者：刘崧
朝代：明
体裁：七言绝句

团团异柏名罗汉，来往山中忽见之。东树作花西树子，从教枝叶定雄雌。
闻欧阳仲元入南门山
作者：刘崧
朝代：明
体裁：七言绝句

路入南门晓看山，金钟石下转松关。溪深恶木多蒙密，却采芹花日暮还。
闻江上兵退挈家稍出村至三坳岭适从弟懋和亦自蓝田陂归同门久离喜遂复聚
作者：刘崧
朝代：明
体裁：五言律诗

即返非吾计，相逢幸汝归。山中茅屋在，江上故园非。泪应啼猿落，心随断雁飞。十年伤骨肉，飘散复相依。
闻百舌
作者：刘崧
朝代：明
体裁：七言绝句

此去风光日尚微，已闻百舌弄春晖。江南二月多冰雪，塌翼垂头何处飞。
闻莺
作者：刘崧
朝代：明
体裁：七言律诗

南溪乔木三千尺，叶底黄鹂四五声。公子多情休挟弹，佳人注意漫调笙。乍辞谷口低寒雨，更驻花梢弄晚晴。何日箫韶杂鸣凤，龙池柳色满瑶京。
闻莺
作者：刘崧
朝代：明
体裁：七言绝句

雾雨初晴万竹低，莺声彷佛度前溪。忽然飞去无人见，却在绿杨深处啼。
闻萧尚志抱病次韵奉寄
作者：刘崧
朝代：明
体裁：五言律诗

山路兼泥潦，其如怅望何。浮云低近树，细雨暗长河。城晚乌鸢少，沙寒雁鹭多。似闻抱微恙，来问愧蹉跎。
闻赣兵已驻万安
作者：刘崧
朝代：明
体裁：五言律诗

自有重滩险，还屯外邑兵。江春舟楫便，城晚旆旌明。蚁聚方连势，鲸吞竟败盟。悠悠岐路叹，万一慰民情。
闻赣已被围而东固大坑又欲兵攻兴国有怀伯氏子中寓赣县之礼原阻乱不得归
作者：刘崧
朝代：明

叹息荆花树，今年好远游。路从兵后断，书是乱前收。漂泊从谁问，艰危信自谋。时时惊梦见，不解说离愁。江口移兵日，山中散砦时。一家俱念尔，孤客定依谁。秋早衣裳薄，时危去住疑。故园久残落，犹恐未全知。
闻赣已被围而东固大坑又欲兵攻兴国有怀伯氏子中寓赣县之礼原阻乱不得归·其一
作者：刘崧
朝代：明
体裁：五言律诗

叹息荆花树，今年好远游。路从兵后断，书是乱前收。漂泊从谁问，艰危信自谋。时时惊梦见，不解说离愁。
闻赣已被围而东固大坑又欲兵攻兴国有怀伯氏子中寓赣县之礼原阻乱不得归·其二
作者：刘崧
朝代：明
体裁：五言律诗

江口移兵日，山中散砦时。一家俱念尔，孤客定依谁。秋早衣裳薄，时危去住疑。故园久残落，犹恐未全知。
闻赣江泛溢冲决金鱼寺有怀敝庐感赋
作者：刘崧
朝代：明
体裁：七言律诗

五月水生牛口矶，客子独怜行未归。荡决已闻冲野寺，漂流故恐失柴扉。鱼虾小市舟航集，鸡犬深林烟火稀。且可登楼避泥潦，无由缩地问庭闱。
闻闻子与池鱼为水所漂赋此以宽其意
作者：刘崧
朝代：明
体裁：七言绝句

忽闻秋水发龙湾，野浪平翻竹沼间。莫怪巨鱼罾不得，便随龙去若为攀。
闻鹧鸪
作者：刘崧
朝代：明
体裁：五言律诗

尔本越中鸟，何年来此啼。羽毛浑自媚，言语使人迷。隐隐穿松障，萧萧渡竹溪。断肠听不得，归路日平西。
闻黄子邕数日出饮不归因与刘鼎子铉张智子明联句戏柬之并寄杨宪史伯谦
作者：刘崧
朝代：明
体裁：古风

三日不见黄子邕，使我茆塞于心胸。书床虚连竹色净，酒斝间覆柳阴浓。每于月下重相忆，何事湖边独不逢。急欲移书杨宪史，山房须遣白云封。
阅王子让所集长留天地诗
作者：刘崧
朝代：明
体裁：七言律诗

长留天地知何物，不在寻常文字间。莫信萤光生腐草，须知宝气出名山。乱馀制作和平少，删后篇章采录难。曹桧有人思雅颂，百年气运总相关。
阆川
作者：刘崧
朝代：明
体裁：七言律诗

一洞深连三十里，两崖高拥百千峰。溪流交路频穿草，日色窥林半隐松。野碓舂泉秋雨急，土窑炼石晚烟浓。云深不记平畬路，月落时闻资福钟。
阑泊口
作者：刘崧
朝代：明
体裁：五言律诗

一岸危于削，群山隐似围。豺狼前日盛，市井近来非。古屋蓬蒿遍，荒村鸟雀稀。还闻覆巢日，烈火照天飞。
防微馆
作者：刘崧
朝代：明
体裁：五言律诗

高馆人难到，层阶草漫生。野蒿深没马，高树静啼莺。问俗时询野，防微早计程。自无尘土近，况有柏风清。
阻风坐湖阴石上
作者：刘崧
朝代：明
体裁：五言律诗

江石平如砥，江芜散若丝。偶来临水坐，浑似在山时。月上涵金镜，风来弄绿漪。那无一樽酒，来此共幽期。
除夕
作者：刘崧
朝代：明
体裁：五言律诗

冻雪初晴夜，残年欲尽时。居人竞节物，行客信程期。酒重屠苏感，诗深棠棣悲。团圞儿女坐，应说鬓成丝。
陪刘公权登戍楼
作者：刘崧
朝代：明
体裁：古风

凤山东偏锦水头，独立缥缈之戍楼。登楼览古意不极，芙蓉双轴悬清秋。将军国初镇吉州，投戈论道皆清流。藏书蓄画几千卷，缥帙紫锦珊瑚钩。郭熙山水韩干马，生色芙蓉更潇洒。霜涵雨浥姿态发，往往时人未能写。筠州移镇七十年，遗物犹存今所寡。看花把酒临秋风，我思将军安得同。苍茫共惜千载意，磊落已见诸孙雄。近者提兵入南中，号令不减前人风。蛟鱼出没江海暮，一麾尽扫烟涛空。
陪同年刘霖刘鹤皋欧阳铭题三德院
作者：刘崧
朝代：明
体裁：七言律诗

宝地登临一惘然，故家乔木寺南边。铭钟犹记甘泉里，题壁重看至正年。万里风云通北极，五湖烟浪隔南天。同游况有同宗好，事业应期久远传。
陪溪南隐君入山玩竹十二韵
作者：刘崧
朝代：明
体裁：五言排律

涉溪弄芳鲜，临岸得嘉荫。始缘一径微，稍入万壑深。建戈直如刺，攒幄密方纴。杀青脱工削，镵笋出庖禁。翠怜秋雨洗，碧爱寒水浸。草柔地堪席，苔净石宜枕。沉沉惊瞑合，洒洒觉凉沁。歌风便鸟憩，垂露惬蝉饮。鸣笙虚可窍，扶老坚足任。延秋思纵揽，占地欲豪赁。一区聊有营，千亩得无甚。愿从此君咏，请斥俗士闯。
陪王珊克温薛益伯谦王睿王佑严焕夜宴焦瑜宅看薛舞剑分韵得深字
作者：刘崧
朝代：明
体裁：古风

高树凉风下，丛兰夕露深。宾客集高馆，遥怜当别心。起舞出古剑，回歌罢瑶琴。焉知夜寥阒，清赏豁烦襟。
陪练伯上同饮王氏南园樱桃花下得巾字
作者：刘崧
朝代：明
体裁：五言排律

斜日樱桃下，高亭野水滨。草生遥浦暗，花发近林春。移席无馀地，停车有故人。登山携谢屐，漉酒问陶巾。芝岭元通汉，桃源自隔秦。莫辞终夕醉，世已净风尘。
陪萧谌欧阳铭陈宜邹吉泰诸君子晚宴兴福寺汎舟夜归三德院明日分韵得口字
作者：刘崧
朝代：明
体裁：古风

时危昧经济，适兴在林薮。屏居甘事农，远顾欣得友。初翱珠树林，暮景飒高柳。复憩金塔园，清宵坐行酒。萧萧风露集，莽莽波澜走。轻舟乱寒星，夜下秋江口。抚时增叹息，延论恣击剖。披烟入林扉，列烛光照牖。感激欢会难，闻钟坐逾久。
陪虞管勾幼悦坐王子启南园竹林同赋
作者：刘崧
朝代：明
体裁：七言律诗

王子宅前千个竹，拂檐当户总萧萧。土垣近出青相映，池水下通寒不凋。上客频留苍玉佩，佳人时度紫鸾箫。重寻载酒题诗处，记取龙湾第二桥。
陪郑同夫唐寅亮诸同志会饮管氏山亭分韵得出字
作者：刘崧
朝代：明
体裁：古风

涉溪谒林祠，春日戒维吉。閒情既怡荡，尘虑忽已失。当筵揖群彦，玉雪动昭质。登高属能赋，临水思散帙。芳亭稍登宴，清醥屡浮溢。幽怀契绸缪，玄论入靓密。碧筱连深池，朱华耀初日。川原何逶迤，山水亦荡潏。仙游匪无悰，雅咏当有述。泠泠风南至，皎皎月东出。言志适所存，吾其舍鸣瑟。
陪陈尹饮江上雨过夜归明日赋此
作者：刘崧
朝代：明
体裁：古风

渡江云断桥，把酒风振袂。芳园遂幽寻，良友适远至。谐谈且云欢，酬劝忽已醉。一雨洗尘襟，千山拂凉翠。柘林既回薄，兰渚复延企。月转城东门，萧萧送归骑。
陪陶尚书宋太史夜宿斋宫分韵得万字
作者：刘崧
朝代：明
体裁：古风

鸣鸾莅阳郊，陪祀服明宪。旂常拥圆壝，幕帟蔽脩甸。天高风泠泠，露白星烂烂。尊罍秩斯举，簴业枞以建。凝神向澄肃，秉德方恪愿。调笙思肄三，振羽将舞万。张筵盛布设，陈币昭奠献。听漏促晨兴，严衣戒宵偃。骏奔尚齐遫，慎简惭硕曼。感孚岂殊徵，恭事式同劝。
陶氏三节妇诗
作者：刘崧
朝代：明
体裁：古风

往年兵入台州府，劫掠州人尽荼苦。陶家一妇偕二女，捐命俱能保真素。孟也夫亡十八年，姑死未葬有柩停堂前，日夜号泣相弃捐。忽然被执发怒骂，宁死白刃骈首地下从姑还。季也嫁夫才一月，走陷淤泥信颠蹶。香裾未许污妖尘，腾入深池竟沦没。妇本名淑身姓王，心知事急有子不得将。抱儿属姆还夫婿，被发狂走茫无方。一朝见梦嫁时婢，我在南邻井中毙，井中亦有簪与珥。陶君求之果如识，妇人英爽乃如此。丈夫腼颜胡不尔，我为此诗良有以。一歌陶家女，再歌陶家妇。一门贞节世所稀，信是名家足贤姱。君不见金华宋太史，特笔作传藏天府，要使清风激千古。
隐云诗
作者：刘崧
朝代：明
体裁：七言律诗

高人家住青山下，爱入浮云事隐居。窈窕深迷三径曲，玲珑低护八窗虚。似闻鸡犬鸣天上，遥见蓬壶入海隅。相望博溪同万里，何由踪迹问樵苏。
雉朝飞一曲题双雉图
作者：刘崧
朝代：明
体裁：古风

雉朝飞，雄飞雌随声喔咿，山晴草暖风日迟。绣襦锦翼何缡䙕，或登木而号，或据石而栖。一步一饮啄，步步不相离。所以贾氏女，御射有获方笑嘻。物生自有性，配匹亦有时。嗟尔牧犊子，七十而娶将奚为。
雨中见杜鹃花
作者：刘崧
朝代：明
体裁：七言绝句

去年曾看杜鹃花，醉出春林日已斜。今日北岩山下路，独冲烟雨过僧家。
雨中送萧翀还南溪
作者：刘崧
朝代：明
体裁：七言律诗

江云泄泄雨丝丝，相送桥南独去时。岁晏秖伤为别苦，山寒应恨到家迟。地毛久报征输急，野哭犹传战伐悲。知有茆檐风雪夜，若为拥叶共哦诗。
雨中道出芗城将访新安希颜王徵君不果有作奉寄
作者：刘崧
朝代：明
体裁：七言排律

五老山人白锦袍，十年不出卧江皋。春前早喜传佳句，座上何因倒浊醪。落魄由来知传癖，凭凌犹自想诗豪。杜陵抱病犹耽饮，庾信还乡且赋骚。欲叩柴门看野竹，直愁寒雨乱庭蒿。江通值夏波澜阔，山入芗城紫翠高。作客共怜双鬓改，怀人谩使寸心劳。凭谁寄语溪南树，准拟秋来系小舠。
雨坐下郛田舍阅案上道书
作者：刘崧
朝代：明
体裁：五言律诗

临涧一茆亭，连山万竹青。微风閒听鸟，细雨坐看经。愤极思吴剑，饥来忆楚萍。野人能好客，犹足慰飘零。
雨坐候故人不至
作者：刘崧
朝代：明
体裁：七言绝句

冬青叶上雨潇潇，虚馆山寒坐寂寥。还说南村收穫去，可能留客待明朝。
雨坐柬汤子敬
作者：刘崧
朝代：明
体裁：七言律诗

闭门三日雨如麻，想见高情远俗哗。止酒能忘杯泛蚁，抄书应喜字翻鸦。江通野水回春涨，雪压云山隐暮霞。明日好携青玉杖，冲泥来赏石榴花。
雨坐江亭候宁都船不至
作者：刘崧
朝代：明
体裁：五言律诗

不见南帆上，凄然对水窗。疾风吹大木，积雨暗横江。远道何由达，愁心苦未降。徒闻鸣鹳起，东渡正双双。
雨坐读史记忆子中兄茆堂已开北渠赋此奉呈三绝
作者：刘崧
朝代：明

中园风雨一茆茨，土壁沾濡叹地卑。昨日开渠北檐下，已通流水过南池。娇儿忍冷戏床前，贪笑痴啼也可怜。乌桕林空红叶湿，萧萧烟火对愁眠。鸡犬萧条少四邻，孤村风雨自荆榛。愁来爱读平原传，浊世翩翩一伟人。
雨坐读史记忆子中兄茆堂已开北渠赋此奉呈三绝·其一
作者：刘崧
朝代：明
体裁：七言绝句

中园风雨一茆茨，土壁沾濡叹地卑。昨日开渠北檐下，已通流水过南池。
雨坐读史记忆子中兄茆堂已开北渠赋此奉呈三绝其三
作者：刘崧
朝代：明
体裁：七言绝句

鸡犬萧条少四邻，孤村风雨自荆榛。愁来爱读平原传，浊世翩翩一伟人。
雨坐读史记忆子中兄茆堂已开北渠赋此奉呈三绝其二
作者：刘崧
朝代：明
体裁：七言绝句

娇儿忍冷戏床前，贪笑痴啼也可怜。乌桕林空红叶湿，萧萧烟火对愁眠。
雨夕柬鹏举
作者：刘崧
朝代：明
体裁：七言律诗

入春已过五十日，晴景都无三四朝。云去云来山杳杳，花开花落雨萧萧。青丝送酒银瓶暗，彩笔题诗绛蜡消。东岭几时明月上，曲阑芳树听吹箫。
雨晴
作者：刘崧
朝代：明
体裁：七言绝句

三月雨晴风日侵，山下田田流水深。稻苗一片青如织，花鸭来时无处寻。
雨来
作者：刘崧
朝代：明
体裁：七言绝句

雨来风叶乱萧萧，云散青天转寂寥。知有秋霖千万斛，若为忍死待枯苗。
雨歇感事
作者：刘崧
朝代：明
体裁：五言律诗

雨歇孤城晓，风惊万叶秋。晴窗走蝎虎，阴壁上蜗牛。抚事惭疏阔，承恩叹谬悠。若为裨海岳，未敢问林丘。
雨竹图
作者：刘崧
朝代：明
体裁：五言绝句

袅袅秋风思，微波起洞庭。西林乔木底，雨卧一枝青。
雨过
作者：刘崧
朝代：明
体裁：五言绝句

独对一烛坐，看书犹未眠。不知疏雨过，星月满凉天。
雪中会饮分韵得花字
作者：刘崧
朝代：明
体裁：五言律诗

洗盏注晴霞，张灯散暮鸦。残年今夕会，远道故人家。春入山中树，雪吹天上花。当筵有长袖，醉舞看欹斜。
雪中对酒短歌为萧翀赋
作者：刘崧
朝代：明
体裁：古风

南溪三日霰雪飞，千岩万壑含清晖。萧郎扫雪辟虚馆，置酒张筵当翠微。筵前翕翕香风起，金盘雪狮坐横尾。嶷然顾盼色不动，眼光寒注清尊里。清尊行酒如流虹，凿冰出鱼鱼尾红。主人好客客尽乐，自挝大鼓声逢逢。鼓声逢逢间鸣镯，乱来学得军中乐。双吹龙管引吴歌，座上纷纷雪花落。我不能拥雄剑鸣铁衣，驰入边城搴取五丈之长旗。又不能挟大弓乘青骊，暮猎阴山赤手搏取虎与罴。扁舟乘兴无所适，高卧閒门徒尔为。何如烂醉千钟酒，更与迎春唱杨柳。少年欢会能几时，莫遣朱颜成皓首。愿携九节青玉筇，径上绝顶登云峰。手招陶皮拾瑶草，却望三山银阙重。
雪中见鸳鸯感赋
作者：刘崧
朝代：明
体裁：七言绝句

白头鸳鸯飞且号，双双冲雪下江皋。吴娃不省风波苦，只想花门绣羽毛。
雪中骑驴口号
作者：刘崧
朝代：明
体裁：六言诗

京城去三千里，蹇驴动百十鞭。不是浩然踏雪，也同杜甫朝天。
雪夜宿武溪温氏明日赋诗柬存与茂林
作者：刘崧
朝代：明
体裁：七言律诗

流水鸣沙雪涨溪，故人家住竹园西。乱馀最爱诗能赋，寒破偏惊酒满携。石壁松杉当夜落，野田荠麦望春齐。何时濯足桃花渚，醉踏船舷听鸟啼。
雪霁舟出钓洲斜望云石诸山喜赋
作者：刘崧
朝代：明
体裁：古风

晨出钓洲南，陂陀见云石。紫烟晴欲蒸，白雪寒更积。乔林拥玄黛，流土杂坟赤。溶溶色流动，江水光荡射。定有高世人，栖神荫寒碧。
雷鸣砌上对雪
作者：刘崧
朝代：明
体裁：五言律诗

谁能思更往，暝入楚江空。捲席听春雪，移船避北风。依人汀树绿，着意渚桃红。触景成孤寂，悠悠去住同。
露坐南城石桥与郑同夫罗孟文联句
作者：刘崧
朝代：明
体裁：古风

云递月微明，月澄露初泫。川容淡水物，荷气沿阶藓。更深喧渐息，虑涤情自遣。宿鸟寒不飞，流星下遥巘。
青萝山房诗为金华宋先生赋
作者：刘崧
朝代：明
体裁：古风

我有尘外想，长悬山水间。昨逢金华客，因问青萝山。青萝几千仞，翠色净如洗。江上见数峰，分明紫霞里。缅慕宋夫子，高栖在丘樊。扣舷沿桂溆，翻帙上松门。幽寻聆涧淙，静坐看庭绿。著书三径荒，饮水一瓢足。昔在山中住，声名天下闻。一朝被徵起，长笑下秋云。官联玉堂署，诏入金銮殿。元史公是非，雄文掞雷电。今年谢山县，稽礼移春官。并结芙蓉绶，仍餐苜蓿盘。翩翩霞上鸾，皎皎雪中鹤。振佩朝天衢，回车睇云壑。自从出山远，芳草满岩扃。弟子感时雨，里人瞻德星。岂无京华乐，秪念山房好。恒恐归来迟，青萝笑人老。仙岩勘灵笈，禹穴探古辞。此意在千载，世人安得知。
青阳店晓泊忆往年点水驿过此
作者：刘崧
朝代：明
体裁：五言律诗

寂历临流岸，苍茫向暮天。关河淹远客，风雪送残年。宿雁时惊火，饥乌欲趁船。昔年来往地，回首一茫然。
靖安刘节妇诗
作者：刘崧
朝代：明

春花逐飘风，不复返故枝。妇人守中闺，死别生不离。借问闺中妇，守此将为谁。岂但伤所天，恒恐宗事隳。念昔初嫁日，委币充房帷。母也为我笄，姊妹为我缡。祝我出门去，事夫永相宜。夫家庭前树，两见春葳蕤。下有紫鸳鸯，双双戏清池。思同郑鸡鸣，忍歌秦扊扅。君子不百年，弃捐忽如违。高堂无老姑，所有乳下儿。不知后生死，身在义则随。势弱将易摇，众言生间危。譬彼鸟方鷇，阚窥笑群鸱。又如孤栖燕，徒劳飞雀思。亲戚来相看，怜我青娥眉。叹息劝且言，悯我寒与饥。含悽谢所亲，抆泪洗铅脂。指天唾出血，誓死终不移。结髦覆儿额，裹衣承涕洟。妾身未即死，会见成人时。夜绩坐达晨，晨理机中丝。卖丝教买书，读书以为资。上承祖先祀，下衍嗣续期。忽忽八十馀，子孙足娱嬉。甘旨虽在口，终然有馀悲。举案奉岁时，升堂陈棬？。被服岂无华，终乐缟与綦。明明王令尹，具录上府辞。母死不待旌，乡里嗟惜之。我识贤母孙，温克而令仪。能言小学训，实自祖母师。外有女鉴书，谆谆诲贞慈。遭燬乃弗传，念之涕交颐。嘅彼穹壤间，孰不躬秉彝。安静或反悖，仓皇竟摧萎。岂知妇女辈，颠沛终自持。岩岩绣谷山，望之俨馀姿。太史倘有徵，视我贞节诗。
韶石歌赠钟文学赴诏州
作者：刘崧
朝代：明
体裁：古风

古有虞帝奏韶之遗石，乃在庾岭之南曲江之侧。盘盘兀兀三十六，秋霞流红雪凝白。重华一去不复来，落花流水空苍苔。晴云照天紫凤没，明月绕树猿声哀。送君韶阳去，因作韶石歌。君今南上登嵯峨，诸生环佩鸣相摩。振皇风兮返淳和，我思虞帝感慨多。安得御气游其阿，南望苍梧吊湘波，为君日夕攀云萝。山遥水远不可极，韶石韶石奈尔何。
项烈妇唐氏挽诗
作者：刘崧
朝代：明
体裁：五言律诗

寇截新林渡，风惊下濑船。死能同母逝，生或愧身全。抱石云漂海，沈珠月在渊。义门重光烈，千古照龙泉。
须归
作者：刘崧
朝代：明
体裁：七言律诗

腊月四日寒气骄，江风飒飒雨潇潇。行人苦病须归去，故友多情莫见邀。直愁故里泥没马，兼恐禾溪雪断桥。况复柴门喧稚子，梅花落尽柳抽条。
题一镜亭
作者：刘崧
朝代：明
体裁：七言律诗

一镜亭前看绿池，纤云不动晚风迟。团光翡翠惊相避，照影芙蓉欲并窥。海兔浴毫凝夜白，水虫书字散寒漪。安得鉴湖三百里，棹船高咏谪仙诗。
题万初上人枯木兰竹图
作者：刘崧
朝代：明
体裁：七言绝句

苍龙跃海鳞鬣古，翡翠出林毛羽鲜。即色已非身外相，生香应悟定中禅。
题万安刘丞望云轩
作者：刘崧
朝代：明
体裁：七言律诗

层轩新搆倚江城，不尽升高望远情。云气远从天外起，绣衣如在日边行。冰消汴渎持双鲤，花发维扬听早莺。莫叹宦游疏定省，平反万一继家声。
题万里望云图为台州经历谢伯敬赋
作者：刘崧
朝代：明
体裁：古风

登天台，望桂林，桂林邈在千里外，有母不见，使我三岁袅袅悬归心。山海兮冥冥，桂林兮青青，安得身为云，从风上下兮日往来乎亲庭。
题三冈寺
作者：刘崧
朝代：明
体裁：七言绝句

石桥流水带人家，紫殿春阴阁岸沙。啼鸟数声山雨歇，门前落尽白桐花。
题三笑图为萧与靖赋
作者：刘崧
朝代：明
体裁：七言绝句

三人同笑不同心，墨本流传漫至今。何似青莲李居士，猿啼月出过东林。
题上元周伯宁所赠僧惟善山水小图
作者：刘崧
朝代：明
体裁：七言绝句

北苑南宫意所亲，早于挥洒见天真。僧郎前月金陵去，卷得淮山一片春。
题丘生种杏图
作者：刘崧
朝代：明
体裁：七言律诗

西山苍翠接匡庐，谁画丘君种杏图。日上高林花散锦，雨微深树子垂珠。山中自注游仙录，林下长悬卖药壶。老我何由一相见，定骑青鹿问屠苏。
题严氏东园
作者：刘崧
朝代：明
体裁：古风

里有严氏族，昔维孝友门。大厦连高云，江波下流奔。我识秘书孙，令质何温温。行年踰六帙，苍鬓雪不翻。冠裾肃其仪，恒以诚自存。族处三百年，清风望弥尊。燕游有别墅，近在城东园。永念昔贤居，乐此竹与萱。兹晨天气佳，风日丽崇轩。秩秩叙宾友，怡怡从弟昆。图画既罗列，醪醴亦满樽。至乐恒未央，世事焉足论。眷惟此流庆，宜尔但高言。群翁有述作，来者宜勿谖。
题乘槎图
作者：刘崧
朝代：明
体裁：五言绝句

汉使楼船出，三山隔海波。灵槎不识路，还解到天河。
题九鸶图
作者：刘崧
朝代：明
体裁：四言诗

振振者鹭，在渚之薮。我仪图之，其丽维九。顾盼和鸣，八跱一飞。昂首跂足，觊其具依。彼飞而旋，亦念群处。清风载飏，濯濯其羽。乃㒽渚曲，维石巉㟽。上延松梅，下翳丛筱。爰得其所，游咏一方。或群而飞，盖未可量。嘉尔君子，洁白无二。可仪于朝，亦簉于位。嗟嗟百鸷，不如一鹗。式咏振振，以继舞籥。
题云山图歌为武山胡炼师赋
作者：刘崧
朝代：明
体裁：古风

山中之人兮云为徒，飘摇太虚中其迹安可拘。朝溶溶兮山巅，夕泄泄兮山隅。长风吹度山海上，遥见楼阁青模糊。忆登武姥之高冈，遇仙人兮白霓裳。方瞳绿鬓颜雪色，自挟凤竽吹洞章。凌空欲度三石梁，中天北斗何苍苍。俯视六合惊尘黄，金华玉华相渺茫。浮云满地飞不起，但见白石磊磊如驱羊。永丰刘郎称画手，为写仙山传不朽。高堂白昼起烟雾，指点林峦辨窗牖。图中如此两古松，岁久乘云应化龙。弱水东浮会相见，长歌手把玉芙蓉。
题云松图
作者：刘崧
朝代：明
体裁：七言绝句

何事携琴更载书，青山深处是幽居。白云日日岩前起，松下茯苓应可锄。
题云林别墅图为黄子邕赋
作者：刘崧
朝代：明
体裁：五言律诗

云薄黎川水，月明萧曲峰。寒沙闻落叶，绝顶见长松。别墅携壶兴，深林蹑屐踪。秋江愁不渡，谁共采芙蓉。
题云閒图为高员外赋
作者：刘崧
朝代：明
体裁：七言绝句

影落松林初散漫，阴浮野水暂稀微。时来天上从龙去，五色祥光夹日飞。
题伯衢扇
作者：刘崧
朝代：明
体裁：七言绝句

华山收雨两江晴，夏竹屯云一径清。门外绿阴眠野鹿，隔帘时听打棋声。
题余仲扬画山水图为余自安赋
作者：刘崧
朝代：明
体裁：古风

金华仙人余仲扬，笔墨萧疏开老苍。昨看新图湖上宅，烟雾白日生高堂。层峰上蟠石皓皓，绝岛下瞰江茫茫。长松并立各千尺，间以灌木相低昂。松下上人坐碧草，秋影欲落衣巾凉。囊琴未发弦未奏，已觉流水声洋洋。赤城霞气通雁荡，巫峡雨色来潇湘。谁能千里坐致此，欲往久叹河无梁。风尘涨天蔽吴楚，六年怅望神惨伤。玄猿苦啼岩北树，白雁不到江南乡。赭山焚林绝人迹，如此山水非寻常。此图本为自安写，亦感同姓悲殊方。幽轩素壁泉声动，对此令我心为狂。何由扪萝逐麋鹿，振衣直上云中冈。登临一写漂泊恨，长啸清风生八荒。
题兰
作者：刘崧
朝代：明
体裁：五言绝句

奕奕朱英润，娟娟翠叶长。虚堂秋夜永，解佩忽闻香。
题兰
作者：刘崧
朝代：明

山则有石，谷则有兰。我思美人，兹之永叹。奕奕翠羽，翘翘紫蕤。何以求之，山阿水涯。回风猗猗，白石皓皓。山中无人，念此芳草。深林之幽，式闻其香。安得佩之，蓉裾芰裳。
题兰
作者：刘崧
朝代：明
体裁：五言绝句

援琴不成弹，纳佩可以服。江上思美人，盈盈秋水绿。
题兰·其一
作者：刘崧
朝代：明
体裁：四言诗

山则有石，谷则有兰。我思美人，兹之永叹。
题兰·其三
作者：刘崧
朝代：明
体裁：四言诗

回风猗猗，白石皓皓。山中无人，念此芳草。
题兰·其二
作者：刘崧
朝代：明
体裁：四言诗

奕奕翠羽，翘翘紫蕤。何以求之，山阿水涯。
题兰·其四
作者：刘崧
朝代：明
体裁：四言诗

深林之幽，式闻其香。安得佩之，蓉裾芰裳。
题兰雪斋
作者：刘崧
朝代：明
体裁：古风

阴岩冻欲敛，芳颖寒初破。回风汎纤绿，时见白粉堕。援琴不复鼓，委佩空沈吟。掇此花上雪，比君尘外心。
题关山秋霁图
作者：刘崧
朝代：明
体裁：七言绝句

关门迢递通何处，野寺依稀记昔年。未拟炉峰看瀑布，直疑剑阁上青天。
题刘一清清溪图歌
作者：刘崧
朝代：明
体裁：古风

我家昔住清溪曲，五月柴门漾寒绿。望仙门外石桥湾，百折苍波转林麓。老藤修竹翳两涯，茅屋高下连桑麻。江鱼出跃青荇叶，水禽啼上碧桃花。悠悠三十年来往，却别清溪事游荡。东园有客种狸瓜，北渚何人系渔榜。兹晨览君图画工，作者乃是清溪翁。清溪自住渝水上，名称偶尔能相同。长汀短棹溯云水，绝壁乔林澹霞绮。乌鹊散漫夕阳边，楼阁依微空翠里。伊谁手携九节筇，从以童子囊孤桐。至音雅调不易识，深山古木号天风。我今欲归归未得，时时梦绕溪南北。钓槎欹石雨边青，菱角沈泥雨中黑。问君何从得此本，强拟乡园寄幽遁。避名惟恐世人闻，抚景应悲岁华晚。三山矶，白鹭洲，京国相逢俱胜游。请君更棹酒百斛，相与烂醉秦淮楼。
题刘善初草意亭十二韵
作者：刘崧
朝代：明
体裁：五言排律

庶草含生意，高人秉性灵。十全推药物，千古重图经。畦掩霜芽绀，林团雾叶青。苍根蟠石罅，柔蔓络岩扃。煖火时蒸术，长镵亦斲苓。香浮苏井橘，甘绝楚江萍。饮圣谙殊味，传奇识异形。远应探北岳，幽合泛南溟。辽曼同三岛，芳鲜自一庭。悬壶花底市，捣臼竹间棂。瞑眩怀祛疾，从容冀引龄。早苏民瘵剧，兼慰客愁醒。
题刘孟文云林图
作者：刘崧
朝代：明
体裁：古风

泄泄野服，峨峨云冠。飘然而往，安可呼我欲致之青云端。青云忽其渺绵，行深林兮望秋天。抚瑶琴以叹息，拾春兰之紫鲜。嗟哉若人志鸿鹄，伊谁写之在空谷。向来腰间两龙剑，至今光截蓝田玉。昨朝遇我城西曲，纵饮流霞动千斛。醉歌李白董糟丘，三日惊风撼其屋。我行驾鹿车，南游访名山。绝顶见长松，世人安可攀。水东天姥青孱颜，遥见洞岩烟雾间。春风为报桃花发，与子其中叩石关。
题刘氏遂初堂
作者：刘崧
朝代：明
体裁：七言排律

君家旧宅好林泉，乱定归来值万钱。燕子华堂犹故物，桃花流水自当年。共看帘捲清溪雨，尚想书藏古壁烟。毡复已闻群盗愧，笏存今见远孙贤。初心早向艰危遂，盛事应当久远传。忽忆善和三易主，柳家门地最堪怜。
题刘艮山庄
作者：刘崧
朝代：明
体裁：七言律诗

何年结屋并沧江，一径幽通绝澒哤。茭白丛深垂钓舫，冬青叶暗写书窗。陇头种雨馀三亩，滩面分云自一矼。亦欲移家成小隐，闭门高枕听鸣泷。
题刘诚本为子彦弟作山水图
作者：刘崧
朝代：明
体裁：五言律诗

画者有远意，寓之山水间。野航当晚急，江阁与秋閒。嘉树团丹壑，幽花照绿湾。何年谢尘鞅，杖策此中还。
题刘诚本画绿阴静钓图
作者：刘崧
朝代：明
体裁：古风

绿渚净秋波，苍林含夕景。之子坐垂纶，冥冥钓深冷。归鸟背林梢，游鳞漾文荇。扁舟有馀閒，庶以怡日永。断岸不逢人，虚明见清影。
题刘道士杏林图
作者：刘崧
朝代：明
体裁：七言律诗

白鹤观前红杏林，高人习隐契玄心。悬壶通市天光近，采药乱山云气深。微雨独携松下屐，清风时动壁间琴。望中疑是旌阳宅，车马萧萧费远寻。
题刘韶书屋
作者：刘崧
朝代：明
体裁：古风

萧萧水杨树，叶脱秋涧小。知是幽人居，声歌出林表。启窗挹风袂，散帙惊山鸟。即兴已复迟，空伤晤时少。
题前崇文直长赵居敬令子所藏翰林诸老诗卷后
作者：刘崧
朝代：明
体裁：七言律诗

赵君直长崇文日，奏艺曾居众采先。宫女开函收玉轴，侍臣传诏赐金钱。当时翰墨青云上，此日山河落照边。得似名家惟一技，閒门青草自年年。
题北山上人杂画二轴
作者：刘崧
朝代：明
体裁：五言绝句

流水花间过，长松石上生。烟霞开古色，风雨送秋声。
题北山上人杂画二轴
作者：刘崧
朝代：明
体裁：五言绝句

脩竹江南好，平居有所思。清怜霜后树，繁爱雨中枝。
题医士刘允文松老诗
作者：刘崧
朝代：明
体裁：七言律诗

富川老人年六十，采药云中曾见之。竹房早著桐君传，杏苑新传松老诗。锦水寒花照心胆，湘山秀色映须眉。茯苓会化赤琥珀，更后千年当远期。
题华川樵逸图
作者：刘崧
朝代：明
体裁：古风

三衢御史风霜笔，高谊飘飘张云日。手把新图出华川，邀我题诗寄樵逸。自言樵者非真樵，托隐早赴山人招。烂柯不顾岩下斧，采药曾度云中桥。屋头青峰千万叠，流水当门清可涉。柳矶风起漾鱼竿，松坞天寒扫霜叶。当家群从孰最奇，华也英俊真佳儿。两年北平旷定省，指点山水怀归期。浙山盘回烟雾锁，静养性灵奚不可。驯虎来寻卖杏林，野鹤为守烧丹火。川南春来花满坻，黄精酒熟杯行迟。醉吹铁笛花下坐，是仙是逸谁能知。我惭窃禄驱驰早，贪看图中似蓬岛。何日相携持斧翁，共入华山拾瑶草。
题华阳彭玄明所画秋山图
作者：刘崧
朝代：明
体裁：古风

我不识华阳彭炼师，见画云山想句曲。数峰暝色入遥浦，六月泉声动虚谷。紫霞观楼当落日，似有幡幢出林木。海边鳌首戴云红，天际峨眉拂秋绿。昔闻天台雁荡相钩连，云气来往驾飞仙。断桥溪涧路如棘，嗟尔策蹇归何年。秋风湖曲波如烟，我思东泛吴江船。买鱼沽酒绿荷渚，吹笛夜下松门前。便寻炼师觅玄鹤，却访华阳窥洞天。
题卢仝煮茶图
作者：刘崧
朝代：明
体裁：七言绝句

沙泥拓额最堪悲，纱帽笼头又一时。可怜画史寻常意，不写当年月蚀诗。
题友兰堂文丞相所书为子沂赋
作者：刘崧
朝代：明
体裁：七言律诗

友兰堂近古槐边，自昔王家表世贤。晓露寒沾苍玉佩，秋风香满白云篇。同心有待成三益，异代相看已百年。相笔辉辉华匾在，好勤忠孝答皇天。
题双竹
作者：刘崧
朝代：明
体裁：七言绝句

天星堕地气如虹，深映萧萧玉一丛。草满汉宫秋露冷，金茎双出月明中。
题古城耕钓图为王子让赋
作者：刘崧
朝代：明
体裁：七言绝句

两角黄牛一钓竿，古城幽处足盘桓。乱来税水仍输秸，留取溪山画里看。
题古木幽篁图
作者：刘崧
朝代：明
体裁：七言绝句

何家园里千章绿，杜老溪边十亩阴。不是画图存古意，风霜剥落见初心。
题古木幽篁图
作者：刘崧
朝代：明
体裁：七言绝句

古色何年削翠铜，已无枝叶动秋风。谁知千尺明堂柱，尽在深山大泽中。
题古木幽篁图
作者：刘崧
朝代：明
体裁：七言律诗

山中古木无春冬，根结怪石相盘冲。烟云有时伏玄菟，风雨尽日唫苍龙。幽篁出涧倚寒玉，细草临坡被紫茸。不是画图当户见，丈人巾屦久相从。
题古木幽篁图
作者：刘崧
朝代：明
体裁：七言绝句

故里茅堂河水东，几多黄竹间青枫。暮云归思浑无奈，早晚题诗问北风。
题古木幽篁图
作者：刘崧
朝代：明
体裁：七言绝句

林下秋声闻乱叶，水边寒影见残株。溪翁日共惟渔艇，野客时来挂酒壶。
题古木幽篁图
作者：刘崧
朝代：明
体裁：七言绝句

琼枝翠叶静为邻，秀色娟娟绝点尘。日暮天寒罗袖薄，可怜空谷有佳人。
题古木幽篁图
作者：刘崧
朝代：明
体裁：七言绝句

翠竹碧梧秋兴清，西山池馆旧栽成。幽人日落长林下，吹得琼箫作凤鸣。
题古木苍鹰图
作者：刘崧
朝代：明
体裁：五言律诗

旷野澄秋气，雄姿肃武威。林端方攫立，云外已惊飞。秉政乘金令，摧奸顺杀机。喜闻阿阁上，鸣凤际春晖。
题古木苍鹰图
作者：刘崧
朝代：明
体裁：七言绝句

霜落石林寒影空，苍鹰敛翮向秋风。阴山狐兔肥堪煠，宁数将军射猎功。
题司丞张孟兼白石山房图
作者：刘崧
朝代：明
体裁：七言绝句

太常天上缀清班，家在金华紫翠间。昨日朝回见图画，双松正对石门山。
题君子忠孝图乃画竹与葵萱也
作者：刘崧
朝代：明
体裁：七言绝句

攘攘风尘混屦冠，几人忠孝义心肝。画师似有春秋笔，故写寻常草木看。
题吴教授所藏黄大痴画松江送别图
作者：刘崧
朝代：明
体裁：古风

是何山莽莽以横，云水浩浩而生风。天低江迥日欲落，别意乃在苍茫中。问君此图作者谁，浙东老人黄大痴。松江先生旧知己，眼明为写秋江姿。重坡欹岸东南远，木末参差见层巘。苍浦遥连楚泽深，石林尽带吴堤转。是时先生从此归，把钓欲拂云中矶。长风过雨蒲苇净，水色淡沲沾人衣。只今又作筠州客，惆怅松江渺云隔。离思犹迷雁荡烟，归心已历洪崖石。我思大痴焉得从，笔墨往往遣奇踪。草衣骑牛发如雪，吹笛忆过天台峰。平生一笔不轻许，傲睨王侯笑尘土。展图坐对凤山青，却想高情动千古。君不闻功名利达能几何，长安离别日日多。灞陵亭前春草碧，灞陵亭下春风波。
题吴氏宗夏所作秋林高馆图
作者：刘崧
朝代：明
体裁：古风

江皋秋气澄，林屋带幽夐。霜馀群木敛，日落众山静。浟浟舟泛叶，湛湛水涵镜。归鸟愁暝啼，飞鸿淡遥映。市朝从兹远，轮鞅焉得竞。钓怀渭滨叟，耕忆谷口郑。彼美孰与期，援琴发孤咏。
题周伯宁梅溪图
作者：刘崧
朝代：明
体裁：五言律诗

月出青溪上，云生翠壁间。流辉方绕涧，散影已腾山。闻有梅初发，兼怀桂可攀。怅言寻芳者，曳杖不知还。
题和溪钓叟幽居
作者：刘崧
朝代：明
体裁：七言律诗

清秋溪上垂纶去，几日城中卖药回。十载看云高兴在，一时听雨好怀开。水边薜荔悬青竹，庭下芙蓉照锦苔。南望白泉深百叠，愿从招隐赋归来。
题和靖观梅图
作者：刘崧
朝代：明
体裁：七言绝句

处士娟娟白氅衣，松门石径转依微。不因月落西湖上，贪看梅花忘却归。
题唐人马图
作者：刘崧
朝代：明
体裁：五言律诗

天马何年贡，远从西北来。月支回汉使，风骨走龙媒。白日轩墀近，青云道路开。高秋看图画，歘使壮心哀。
题唐子华小景
作者：刘崧
朝代：明
体裁：六言诗

松落落以双峙，云翩翩而独还。望佳人其既远，见隔水之青山。
题唐子华小景
作者：刘崧
朝代：明
体裁：六言诗

飞鸟远矣将夕，幽人澹其欲秋。抱瑶琴以叹息，渺芳草乎中洲。
题唐子华江居平远图
作者：刘崧
朝代：明
体裁：四言诗

宛其长洲，在彼中流。上列灌木，旁引高丘。彼君子居，于林之右。言敞东轩，缅觌平岫。盘石在渚，丛荫在门。有风夏凉，维日冬温。岂无方舟，可以游钓。言曳其杖，于焉遐眺。油油行云，靡靡逝波。岁既晏矣，云如之何。鸟鸣于谷，鱼丽于罶。君子之居，君子之友。
题唐子华江干幽居图为余子芳赋
作者：刘崧
朝代：明
体裁：古风

山风不作众壑静，江雨初飞入寒暝。绿浦迢迢碧草交，丹崖窈窈青林并。金牛石前螺子冈，子行何时归故乡。野航把钓秋水迥，江亭读书春昼长。
题唐氏苍然亭
作者：刘崧
朝代：明
体裁：七言律诗

苍然之亭湖水西，青松万个与云齐。秋声惨淡雾雨集，夜气萧森牛斗低。野人问字每载酒，老翁哦诗还杖藜。南归感子不尽意，上有慈乌终夕啼。
题四时花木四首 其一 杏花
作者：刘崧
朝代：明
体裁：五言绝句

春日炫高霞，宫园万树花。暮归承宴罢，簪得一枝斜。
题四时花木四首 其三 芙蓉
作者：刘崧
朝代：明
体裁：五言绝句

娇艳不自持，西风夜中起。寒香逐坠露，下滴秋江水。
题四时花木四首 其二 榴花
作者：刘崧
朝代：明
体裁：五言绝句

碧殿引薰风，幽幽万绿丛。内家清暑宴，争看宝珠红。
题四时花木四首 其四 山茶
作者：刘崧
朝代：明
体裁：五言绝句

绿剪龙鳞片，红翻鹤顶砂。谁家小庭院，雪里见宫花。
题四时花木四首·杏花
作者：刘崧
朝代：明

春日炫高霞，宫园万树花。暮归承宴罢，簪得一枝斜。碧殿引薰风，幽幽万绿丛。内家清暑宴，争看宝珠红。娇艳不自持，西风夜中起。寒香逐坠露，下滴秋江水。绿剪龙鳞片，红翻鹤顶砂。谁家小庭院，雪里见宫花。
题垂钓图
作者：刘崧
朝代：明
体裁：古风

石礧磈兮溪则有浔，山嵚崟兮岸则有林。我钓我游兮曷溉之鬵，彼滔滔者孰知予心。
题堵炳所画扇面山水为李鸿渐赋
作者：刘崧
朝代：明
体裁：古风

紫崖碧嶂连云树，白石青莎并江路。采樵客去洞门深，出郭人归烟水暮。两崖之间高且虚，有亭翼然谁所居。山花当户可载酒，芳草满庭宜读书。
题堵郎中画湘汉秋色图
作者：刘崧
朝代：明
体裁：古风

兵曹簿领困填委，忽见云山落尘几。问君何意貌此图，湘汉萧萧秋色里。长峰巨壑相参差，彷佛江行曾见之。云中树色三百里，峡里猿声十二时。古人今人不相见，江水依然净如练。鱼凫窈窕接山川，云雨荒荒出台殿。岸回路转枫林青，丹崖绀壁秋冥冥。山童出扫涧上叶，客意已到松间亭。登高望远心独苦，江阔霜清雁如雨。九天飞瀑下香炉，万里归帆到鹦鹉。我从前年来帝京，偶离蔬屩峨冠缨。故园耕钓归未得，对此佳致空含情。茅堂远在珠林下，安得从君问图写。九衢尘动五更风，又趁鸡鸣逐朝马。
题墨兰
作者：刘崧
朝代：明
体裁：诗

何日春风来，幽兰绿如剪。细雨山气凉，秋香入苔藓。
题墨兰
作者：刘崧
朝代：明
体裁：五言绝句

杜若满中洲，沧江日夜流。水深愁不渡，思杀木兰舟。
题墨兰
作者：刘崧
朝代：明
体裁：五言绝句

泠泠月上风，泫泫花间露。碧草多于兰，美人叹迟暮。
题墨兰
作者：刘崧
朝代：明
体裁：七言绝句

海门月照真珠树，石峡风生翡翠衣。千里烟波愁欲暮，美人何处佩兰归。
题墨兰
作者：刘崧
朝代：明
体裁：七言绝句

谁擢幽兰寘道傍，紫蕤绿叶迥苍苍。托根不是浑无地，已分真心到苑香。
题墨兰
作者：刘崧
朝代：明
体裁：五言绝句

露下衡皋晚，月明湘水流。美人青羽佩，零乱结春愁。
题墨梅
作者：刘崧
朝代：明
体裁：七言绝句

水边小树寻常见，不似横枝花更繁。乱后江南谁寄与，只将图画赏清樽。
题墨梅为省掾郭尚文赋
作者：刘崧
朝代：明
体裁：七言绝句

曾向花前倒酒卮，茆堂雪月澹相宜。一从省掖看图画，长忆故园花发时。
题墨梅奉寄子韶欧阳御史
作者：刘崧
朝代：明
体裁：七言绝句

十年不见风霜面，千里长怀铁石心。天上梦回东阁远，水边林下好相寻。
题墨梅寄友人
作者：刘崧
朝代：明
体裁：七言绝句

向来千树江头雪，零落东风满路尘。何似画图偏貌得，要教空谷见斯人。
题墨梅赠友人归毗陵
作者：刘崧
朝代：明
体裁：七言绝句

一枝寒影弄芳菲，无数幽香上客衣。好似水边晴雪后，醉吹玉笛送春归。
题墨梅赠进士刘允恭
作者：刘崧
朝代：明
体裁：七言绝句

江头千树发参差，得似披图见一枝。莫恨春风开较晚，苦心结实待明时。
题墨竹
作者：刘崧
朝代：明
体裁：五言绝句

旧竹故偃蹇，新梢复昂藏。青云看直上，迟尔凤来翔。
题墨竹
作者：刘崧
朝代：明
体裁：七言绝句

石边修竹两三竿，渭水萧森暮色寒。会见秋风吹结实，凤皇吹下五云端。
题墨竹
作者：刘崧
朝代：明
体裁：七言绝句

羽衣何处采仙茆，海上蓬山紫翠交。帝子欲来风露冷，月中遥见绿云梢。
题墨竹为郭履恒赋
作者：刘崧
朝代：明
体裁：七言绝句

伶伦九寸黄钟管，仙子双吹碧玉箫。调得钟声满天地，会招鸾凤下云霄。
题墨竹为郭持中赋
作者：刘崧
朝代：明
体裁：七言绝句

閒写幽篁遗所知，两竿秋玉带横枝。山林偃蹇寻常事，直上云霄自有期。
题墨竹二首赠陈子仁
作者：刘崧
朝代：明

问讯山中竹，新来长几丛。一枝初入手，如对满林风。为爱溪南竹，春深长凤毛。终然秉高节，容易出蓬蒿。
题墨竹二首赠陈子仁·其一
作者：刘崧
朝代：明
体裁：五言绝句

问讯山中竹，新来长几丛。一枝初入手，如对满林风。
题墨竹二首赠陈子仁其二
作者：刘崧
朝代：明
体裁：五言绝句

为爱溪南竹，春深长凤毛。终然秉高节，容易出蓬蒿。
题墨竹五首
作者：刘崧
朝代：明

娟娟青竹枝，兀兀苍石顶。翠袖倚深林，秋高露华冷。矫矫苍龙影，幡幡翠凤毛。月明秋浦上，寒色动虚涛。零乱黄金错，参差碧玉筒。何似明月下，临水听秋风。为爱江南竹，春深叶渐交。谁家三径里，残雨出横梢。秋浦绿层波，月明愁奈何。移船湘女庙，曾听竹枝歌。
题墨竹五首·其一
作者：刘崧
朝代：明
体裁：五言绝句

娟娟青竹枝，兀兀苍石顶。翠袖倚深林，秋高露华冷。
题墨竹五首其三
作者：刘崧
朝代：明
体裁：五言绝句

零乱黄金错，参差碧玉筒。何似明月下，临水听秋风。
题墨竹五首其二
作者：刘崧
朝代：明
体裁：五言绝句

矫矫苍龙影，幡幡翠凤毛。月明秋浦上，寒色动虚涛。
题墨竹五首其五
作者：刘崧
朝代：明
体裁：五言绝句

秋浦绿层波，月明愁奈何。移船湘女庙，曾听竹枝歌。
题墨竹五首其四
作者：刘崧
朝代：明
体裁：五言绝句

为爱江南竹，春深叶渐交。谁家三径里，残雨出横梢。
题墨竹四首
作者：刘崧
朝代：明

风前历乱千叶，石上参差两竿。且可锵鸣玉佩，莫教吹折琅玕。丛深似暗不暗，叶重欲垂未垂。向晚鹧鸪啼处，满山风雨来时。渔父一竿翠玉，仙人九节青筇。自爱林间草净，谁教石上苔封。何年裁箨冠子，此日见锦䙀儿。自是金鸣玉润，不愁雨打风吹。
题墨竹四首·其一
作者：刘崧
朝代：明
体裁：六言诗

风前历乱千叶，石上参差两竿。且可锵鸣玉佩，莫教吹折琅玕。
题墨竹四首·其四
作者：刘崧
朝代：明

何年裁箨冠子，此日见锦䙀儿。自是金鸣玉润，不愁雨打风吹。
题墨竹四首其三
作者：刘崧
朝代：明
体裁：六言诗

渔父一竿翠玉，仙人九节青筇。自爱林间草净，谁教石上苔封。
题墨竹四首其二
作者：刘崧
朝代：明
体裁：六言诗

丛深似暗不暗，叶重欲垂未垂。向晚鹧鸪啼处，满山风雨来时。
题墨竹图
作者：刘崧
朝代：明
体裁：五言绝句

寒色似潇湘，娟娟翠筱长。林间疏雨过，石上紫苔香。
题墨竹图
作者：刘崧
朝代：明
体裁：五言绝句

曾过筼筜谷，青青万玉奇。官中采箭尽，留得小横枝。
题墨竹赠同升
作者：刘崧
朝代：明
体裁：七言绝句

郎石溪头君故家，前朝文物自清华。几回想踏桥边石，翠竹潇潇覆白沙。
题墨竹赠杨炼师
作者：刘崧
朝代：明
体裁：七言绝句

潇洒高标早出尘，岁寒空谷见斯人。紫霞洞里吹箫处，閒杀桃花万树春。
题墨菊图为杨员外公辅赋
作者：刘崧
朝代：明
体裁：七言绝句

道人滴露调香墨，写出秋花一两枝。愁绝渊明愁未醒，短篱沽酒月明时。
题墨蒲萄为古心上人赋
作者：刘崧
朝代：明
体裁：七言绝句

移根何日渡流沙，万颗神珠烛绛霞。岩底月明初入定，骊龙弄影落袈裟。
题墨蒲萄为古心上人赋
作者：刘崧
朝代：明
体裁：七言绝句

龙髯飞动绿云中，寒影扶疏出梵宫。数罢念珠心似水，幡幡贝叶动秋风。
题墨雀
作者：刘崧
朝代：明
体裁：七言绝句

乍逐微风度柳槐，又随斜日噪楼台。晴沙如雪江村路，何处飞来啄雨苔。
题墨鹞
作者：刘崧
朝代：明
体裁：七言绝句

风翮霜毛劲气多，清秋一点过新罗。飞栖不定还惊顾，奈尔山田野雀何。
题墨鹰
作者：刘崧
朝代：明
体裁：七言绝句

秋山霜木冷萧骚，下有奔泉日怒号。愁绝苍鹰浑不去，海门风起阵云高。
题墨鹰
作者：刘崧
朝代：明
体裁：五言律诗

莫氏写翎毛，精神故自豪。轩然苍隼立，郁彼北林高。急想追星火，轻疑掣旋绦。向来飞动意，感激使心劳。
题墨鹰
作者：刘崧
朝代：明
体裁：七言绝句

霜毛剑翮耀星瞳，独立高林劲气雄。青鸟低飞空侧目，平原一击待秋风。
题墨鹰下有一熊
作者：刘崧
朝代：明
体裁：七言绝句

当年渭水困鹰扬，兆入非熊鬓已霜。搏击只今誇健翮，可能兀立睨沧茫。
题墨鹰二首
作者：刘崧
朝代：明

纵猎五原中，谁收燕雀功。飞来还一息，敛翮待秋风。岂是林栖者，轩然故不群。眼光星一点，遥彻万重云。
题墨鹰二首·其一
作者：刘崧
朝代：明
体裁：五言绝句

纵猎五原中，谁收燕雀功。飞来还一息，敛翮待秋风。
题墨鹰二首其二
作者：刘崧
朝代：明
体裁：五言绝句

岂是林栖者，轩然故不群。眼光星一点，遥彻万重云。
题墨龙赠起予彭进士
作者：刘崧
朝代：明
体裁：七言绝句

先生自是龙门客，曾跳桃花春浪来。变化飞潜谁识得，墨池一勺起风雷。
题复初师松云山房
作者：刘崧
朝代：明
体裁：七言律诗

禅房远在东山下，千尺青松一片云。偃蹇不随龙起蛰，清高还与鹤为群。窗间挂锡寻珠树，石上看经识贝文。中夜雨香清不寐，天花如雪落缤纷。
题太古斋为刘政卿赋
作者：刘崧
朝代：明
体裁：古风

士有希古者，端居在衡茅。鸣琴既无谱，酌酒亦用匏。气淳语言朴，其俗自不浇。誓将木石俱，永谢时世交。垂裳可为理，游麟方在郊。独往思见之，怅然歌有巢。
题姜炼师山房有怀赵伯友郑同夫二首
作者：刘崧
朝代：明

金精五千仞，之子住石屋。阴风昼夜寒，猿鸟下檐曲。暮归斸松苓，朝出采簧竹。头发乱不梳，容颜美如沐。往者赵郑辈，联句高岩中。吹灯坐深夜，露冷栟榈风。一别山月白，再见仙桃红。奈何行役者，容易各西东。
题姜炼师山房有怀赵伯友郑同夫二首·其一
作者：刘崧
朝代：明
体裁：古风

金精五千仞，之子住石屋。阴风昼夜寒，猿鸟下檐曲。暮归斸松苓，朝出采簧竹。头发乱不梳，容颜美如沐。
题姜炼师山房有怀赵伯友郑同夫二首·其二
作者：刘崧
朝代：明
体裁：古风

往者赵郑辈，联句高岩中。吹灯坐深夜，露冷栟榈风。一别山月白，再见仙桃红。奈何行役者，容易各西东。
题子昂赵公竹石图
作者：刘崧
朝代：明
体裁：七言绝句

丛竹娟娟露叶翻，高情长是忆王孙。喜从石上看书法，不独墙阴见雨痕。
题孙碧霄画四时小景为王存睿赋
作者：刘崧
朝代：明
体裁：七言绝句

冰厓霜树隐房栊，明月澄波夜正中。间有早梅花发尽，冲寒惊起独吟翁。
题孙碧霄画四时小景为王存睿赋
作者：刘崧
朝代：明
体裁：七言绝句

遥山楼观隐晴霞，芳树庭台瞰浦沙。白鹭惊人忽飞去，满湖风动绿荷花。
题孙碧霄画四时小景为王存睿赋
作者：刘崧
朝代：明
体裁：七言绝句

野园寒落露初零，采采黄花酒半醒。怅望故人愁欲暮，隔江烟淡数峰青。
题孙碧霄画四时小景为王存睿赋
作者：刘崧
朝代：明
体裁：七言绝句

高楼乘晓望春归，日照桃花锦作围。最爱野桥杨柳外，绿波晴影漾人衣。
题宁都州学图
作者：刘崧
朝代：明
体裁：四言诗

出自西门，至于泮宫。我游伊何，以观民风。乃觏新殿，翼翼崇崇。伊谁修之，维郑之功。郑其戾止，弁巾俅俅。爰率童冠，以咏以游。属兹暮春，言眺中州。慷当以歌，企彼前修。何以乐此，薄写我心。濯缨于泉，援琴于林。求我良友，言陟云岑。苒苒云木，交交鸣禽。山则有石，川则有波。君子维教，乃切乃磋。翩其白驹，越于涧阿。逝将去此，忧如之何。日月于迈，山川逶迤。怀君之来，方何为期。爰绘于图，亦颂以诗。归言观之，式慰尔思。
题定元帅清江横槊亭
作者：刘崧
朝代：明
体裁：七言律诗

将军亭子蔚峥嵘，高压清江百尺城。马上铙歌来献捷，幕中尊俎坐谈兵。石龙鳞甲眠秋雨，金凤云沙照晚晴。南望葛峰同岘首，他年遗老寄雄名。
题宣和墨禽
作者：刘崧
朝代：明
体裁：七言绝句

君王无那汴宫春，八宝笺明墨羽新。寂寞金舆滦水外，绣禽杨柳入边尘。
题宣和鸂鶒画
作者：刘崧
朝代：明
体裁：七言绝句

汴水西头鼙鼓声，宝笺香翰尚娱情。可怜鸂鶒空毛羽，不解传书到北京。
题屏岫幽居图为万砯赋
作者：刘崧
朝代：明
体裁：古风

秋屏列岫之间，乃有万氏之圃，幽人之居。门前青柳日系马，池上紫菱时钓鱼。前年尘起龙沙北，万氏林居总萧瑟。杨君好事惜奇胜，为写池亭寄秋色。两松落落千尺长，高云不动江风凉。谁能低头事权势，便思濯足歌沧浪。东南连年困兵革，人生安居那可得。向来华屋今谁在，忽忆旧游心惨恻。君不闻王维别业孟城隅，亦有亭馆临欹湖。当时胜迹逐云往，至今传得辋川图。
题山中归隐图为萧与靖赋
作者：刘崧
朝代：明
体裁：古风

高人霞裾青玉筇，径行自挟双青童。飘然独往不可挽，逸气矫矫如飞鸿。峰回涧折流淙怒，彷佛崖阴见行路。云间桃洞如可寻，亦欲从君度桥去。
题山云居图为樊都事仲郛赋
作者：刘崧
朝代：明
体裁：四言诗

我居何所，南山之下。油油者云，窈窈其阻。衡门在阿，翳彼嘉林。上有鸣鸟，怀之好音。良晨载兴，游睇川沚。榛蹊邈绵，有客戾止。琴瑟在庭，清樽载罗。扫地布席，援弦咏歌。我歌我酬，白云在谷。聊可为娱，孰云不足。云之升矣，风或飏之。曾于是处，而忘世为。凄其渰矣，雨亦濡只。群生烝烝，泽施曷已。云敛而舒，山高以深。彼君子兮，悠悠我心。
题山亭避暑图
作者：刘崧
朝代：明
体裁：五言绝句

扫石坐莓苔，林阴昼不开。松梢风似水，疑有鹤飞来。
题山水图为兴国监县帖侯赋
作者：刘崧
朝代：明
体裁：七言绝句

乱馀风物总凋零，谁写云林近草亭。万里归人望江北，居庸还在日边青。
题山水图二首
作者：刘崧
朝代：明

野渡归人急，山原去骑遥。白云秋窅窅，红树雨萧萧。瀑溜穿云白，松萝盖石青。一僧归野寺，千树拥岩扃。
题山水图二首·其一
作者：刘崧
朝代：明
体裁：五言绝句

野渡归人急，山原去骑遥。白云秋窅窅，红树雨萧萧。
题山水图二首其二
作者：刘崧
朝代：明
体裁：五言绝句

瀑溜穿云白，松萝盖石青。一僧归野寺，千树拥岩扃。
题山水图奉别沈都事彦祥之广西
作者：刘崧
朝代：明
体裁：七言绝句

海上风清入桂林，好山何处一登临。都门四月相携别，不尽长江望远心。
题山水图赠兴国高多营将黄进贤
作者：刘崧
朝代：明
体裁：古风

远山亭亭削苍玉，近山盘盘出平麓。林生作此最奇绝，白日高堂坐空谷。谷中出云云上天，深林曲涧回清妍。绿萝初挂紫岩雨，碧树尽含秋浦烟。北屯将军旧知己，看画寻幽心独喜。为卷空间一片云，送君更渡蓝陂水。蓝陂山前霜叶黄，乱峰刺天如剑铓。何当尽扫豺虎穴，与子巢云歌凤凰。
题山水小景
作者：刘崧
朝代：明
体裁：七言绝句

不见高人唐子华，秋江烟树渺云沙。短筇野服青林下，绝似高吟坐日斜。
题山水小景
作者：刘崧
朝代：明
体裁：五言律诗

倚石群松秀，横江五柳繁。水侵陶令宅，山掩谢公村。浴鹭依晴桨，啼莺近晚尊。乱馀宁复此，展卷一消魂。
题山水小景画
作者：刘崧
朝代：明
体裁：七言绝句

林下高人不可期，支筇野服澹相宜。偶然坐石忘归去，正是前山云起时。
题山水扇面
作者：刘崧
朝代：明
体裁：七言绝句

杳杳青峰隔断林，桃源无路可追寻。扁舟莫渡南村去，风浪满江云正深。
题山水画
作者：刘崧
朝代：明
体裁：六言诗

三里五里近郭，千树万树长松。落日无人放棹，深山何处闻钟。
题山水画
作者：刘崧
朝代：明

大山隆然如釜钟，小山崭然如剑锋。阴崖直上见？影，幽径独寻麋鹿踪。野人似厌门前路，移家又入云深处。云深更隔水千重，却望桃花满山树。
题山水画
作者：刘崧
朝代：明
体裁：古风

小山削玉搏空青，大山错绣开帷屏。划然千文崖壁立，下有流水当高亭。亭中幽人颜色好，城市何年迹如扫。长江日落澹浮云，极浦春回满芳草。深林窈窕仙路遥，谷口雪明双板桥。便携绿玉上绝顶，閒听松风吹洞箫。
题山水画
作者：刘崧
朝代：明
体裁：七言律诗

山冈盘盘多树林，江水湛湛愁人心。赤云楼观落日外，白日溪涧长松阴。啼猿虚疑近翠壁，飞鸟剧恐回高岑。野亭春色苦无赖，忽忆故人思远寻。
题山水画
作者：刘崧
朝代：明
体裁：五言律诗

数骑阴崖雪，孤帆碧屿风。行人万里意，远在杳茫中。雁下雪湍急，乌啼霜树空。遥山青一点，疑是洞庭东。
题山水画
作者：刘崧
朝代：明
体裁：五言律诗

旅游常见画，偏爱浙江山。日上云霞动，天清紫翠閒。秋林时自落，春雁不知还。隐者茆庐好，何年此扣关。
题山水画
作者：刘崧
朝代：明
体裁：七言绝句

江上山根带石盘，长松个个挟风湍。飞云又向山中起，閒倚茅亭只静看。
题山水画
作者：刘崧
朝代：明
体裁：七言律诗

绝壁芙蓉四面开，中天积翠郁崔嵬。苍烟尽捲秋光去，飞雨欲随云气来。丹井绿萝通石穴，紫霞碧树映琼台。那无九节仙人杖，直拟寻真绝顶回。
题山水画
作者：刘崧
朝代：明
体裁：古风

群峰矗青屏，邈在云雾中。逶迤临广川，杳矫凌高空。太阳旭朝升，霞彩烂青红。草木石上生，流淙挂寒虹。突若汎水鳌，背负蓬莱宫。我欲登览之，云深路难通。恍然对图画，思访商山翁。蹑屐行紫苔，舣船并青枫。凭高思无极，引咏送飞鸿。
题山水画
作者：刘崧
朝代：明
体裁：七言绝句

遥峰隐隐白云层，乔木春阴落紫藤。野客欲归茅店晚，赤栏桥外见鱼罾。
题山水画为赵可久参政赋别
作者：刘崧
朝代：明
体裁：七言律诗

江流浩瀚接沧溟，野色依微带草亭。霜入枫林开锦绣，水生兰渚漾空青。菰蒲日照鵁鶄影，杨柳风翻翡翠翎。无限临图怀别恨，可堪边雁月中听。
题山水画二首
作者：刘崧
朝代：明

远树层层出，高崖面面开。谷深云欲动，江白雨初来。楚佩遗仙浦，吴航近钓台。故人浑不见，秋暮思悠哉。绝壁芙蓉秀，悬崖薜荔高。天清闻夕籁，木落见秋毫。仙赏谁能继，荣名自可逃。时来倚图画，怅尔渺烟涛。
题山水画二首·其一
作者：刘崧
朝代：明
体裁：五言律诗

远树层层出，高崖面面开。谷深云欲动，江白雨初来。楚佩遗仙浦，吴航近钓台。故人浑不见，秋暮思悠哉。
题山水画二首·其二
作者：刘崧
朝代：明
体裁：五言律诗

绝壁芙蓉秀，悬崖薜荔高。天清闻夕籁，木落见秋毫。仙赏谁能继，荣名自可逃。时来倚图画，怅尔渺烟涛。
题山水画四首 其一 韩昌黎送李愿序
作者：刘崧
朝代：明
体裁：五言律诗

隔水问樵童，青山深几重。岩歌闻雪瀑，谷转见云松。野服乘秋制，山田力岁供。徒令尘土客，挥汗仰高踪。
题山水画四首 其三 欧阳永叔秋声赋
作者：刘崧
朝代：明
体裁：五言律诗

群木飒萧萧，虚堂坐寂寥。秋声方永夜，月色自中宵。目倦青编过，眠迟绛蜡消。平生江海志，及此叹飘摇。
题山水画四首 其二 柳子厚送薛存义序
作者：刘崧
朝代：明
体裁：五言律诗

驰策长林下，停舟野水浔。旌旄行处路，樽俎别时心。山晚松阴薄，江晴柳色深。殷勤言赠意，千古重官箴。
题山水画四首 其四 苏子瞻赤壁赋
作者：刘崧
朝代：明
体裁：五言律诗

清夜放船好，长江正渺如。风行流水上，月出远山初。飞鹤盘空迥，潜蛟隐浪虚。英雄有遗恨，临泛独踌躇。
题山水画四首·韩昌黎送李愿序
作者：刘崧
朝代：明

隔水问樵童，青山深几重。岩歌闻雪瀑，谷转见云松。野服乘秋制，山田力岁供。徒令尘土客，挥汗仰高踪。驰策长林下，停舟野水浔。旌旄行处路，樽俎别时心。山晚松阴薄，江晴柳色深。殷勤言赠意，千古重官箴。群木飒萧萧，虚堂坐寂寥。秋声方永夜，月色自中宵。目倦青编过，眠迟绛蜡消。平生江海志，及此叹飘摇。清夜放船好，长江正渺如。风行流水上，月出远山初。飞鹤盘空迥，潜蛟隐浪虚。英雄有遗恨，临泛独踌躇。
题山水画轴
作者：刘崧
朝代：明
体裁：五言律诗

瀑布双垂下，屏风九叠张。波光混彭蠡，山势似浔阳。松坞栖茆屋，枫林带石梁。扁舟如可具，吾意在沧浪。
题岁寒图
作者：刘崧
朝代：明
体裁：七言绝句

长松偃桧势争雄，傲雪凌霜志操同。何似纷纷桃与李，易将开落寄东风。
题嵩高云气图为工部王子邕赋
作者：刘崧
朝代：明
体裁：古风

颍川阳城之间，乃有云气郁然而干天。中峰拔地九千丈，三面侧叠开青莲，云是嵩高之层巅。扪柳掠井当星躔，往往白日朝群仙。复有东西二石室，洞穴窈窕相钩连。天风吹雨不到地，石髓如泥流紫烟。但见瑶林琪树纷百千，朱楼绮阁丹碧悬。美人绿发垂两肩，手持玄文驾飞軿。欲往从之嗟渺绵，似听流水㶁㶁鸣丝弦。仙游杳漠今几年，清梦忽堕新图前。玉光下起崖石底，松顶上出飞鸿边。山中古路广以平，秦车汉骑何翩翩。徒闻金丹閟石检，尘土世人安得传。
题帖德裕江亭秋思图
作者：刘崧
朝代：明
体裁：七言绝句

石上茅亭绝不高，水边秋意似临皋。长松生近蛟龙窟，夜夜倚江吟翠涛。
题帖监县所藏唐人画马图
作者：刘崧
朝代：明
体裁：古风

髯奚并控天闲马，回鞭齐立垂杨下。毛骨疑从汉苑来，衣冠自是唐人画。东南百战良马空，安得致此真骁雄。为君电扫清八极，归来立仗明光宫。
题带经亭为旷伯逵赋
作者：刘崧
朝代：明
体裁：古风

时雨度原陆，我俶事耦耕。晨兴荷锄出，于道非所营。古人邈以远，遗言粲昭明。岂不念周览，力穑自有程。携书徂畛间，卷舒契深情。息偃林樾下，放歌激商声。皤皤东邻叟，来问所读名。作者安在哉，所为竟何成。谁能舍耒耜，坐致仓廪盈。掩卷谢邻叟，此道久榛荆。圣哲本不死，我宁昧所生。且复具尊酒，相对得共倾。陶然亦径醉，春鸟方和鸣。
题常伯敬撷兰轩歌
作者：刘崧
朝代：明
体裁：古风

高人好幽栖，志不在华毂。啸歌撷兰轩，俯仰无不足。湖之水兮湘之山，怅余昔游始东还。澧有兰兮沅有芷，言撷秋芳渡江水。苍梧黯惨浮云重，帝子遗庙丹青空。长洲极浦落日外，坐见千里生蒿蓬。灵氛掩泪歌九歌，夫君不来愁奈何。薋菉充帱艾盈佩，玉玦捐弃江之沱。江沱隔绝秋风早，绿叶青青紫茎好。露华香扑芙蓉裳，佩服从君可终老。我有猗兰操，尘土混浊久不闻。为君弹一曲，要使六合扬清芬。扬清芬，觐九嶷，舞干羽，三苗来。洞庭无波春草香，却棹木兰游三湘，毋使下女徒悲伤。
题常棣鹡鸰图短歌为旷伯逵赋
作者：刘崧
朝代：明
体裁：古风

旷郎示我鹡鸰常棣图，冰石盘激花芬敷。寻常林泽总惯见，何以令我增嗟吁。知君有弟在乡邑，少小别离忧患集。经年不省瘠与肥，却望南云泪沾臆。曾不如常棣花，荣悴开落同根枝。又不如鹡鸰鸟，飞鸣行摇侣相随。我思古之人，无若周公旦。安宁与急难，往往寓悲叹。君独奚为长道途，胡不来归兄弟俱。笾豆满筵酒满壶，兄醉弟舞歌呜呜。歌呜呜，乐无央，堂前花开常棣香，鹡鸰来巢春日长。
题平川雪霁图为张用可县丞赋
作者：刘崧
朝代：明
体裁：古风

南天北风暗吹雪，川上遥峰互明灭。云阴欲堕晓光迷，河流不动层冰结。鱼龙下蛰深泽冷，鸿鹄啼饥眼流血。千村万落连苍莽，惊沙枯树相凄切。行人稍出皴手足，怅望林居总愁绝。我家邈在武山东，屋前石岸多青枫。野桥渡溪沙路远，皆与此图风景同。穷年念此政欲返，寒色恍入虚庭中。长镵斸药崖谷滑，短褐负薪环堵空。闭门且尔暂投息，会见日出光昽昽。
题平洲小景图
作者：刘崧
朝代：明
体裁：五言律诗

锦水西流远，沧洲逸兴长。晚晴杨柳暗，春雨杜蘅香。沙渚通凫鹤，江潭集鱮鲂。几时携短棹，载酒问茆堂。
题幽居读书图为萧翀赋
作者：刘崧
朝代：明
体裁：古风

吁嗟乎中谷把吾书，以归来兮于焉以读。谷之阳兮云之麓，峰盘盘兮石如玉。我居孔幽兮翳彼嘉木，遐思古人兮言抽其椟。载咏载歌以悦我心，白云在天清风满林。世昧昧以去古兮，礼乐散而莫寻。探禹穴之窅窅兮，望龙门之高深。林有鸟兮溪有鱼，尔飞尔潜兮我读我书。以卷兮以舒，乐哉弗谖兮山中之居。
题幽篁古木兰
作者：刘崧
朝代：明
体裁：五言绝句

月照苍龙角，风吹翡翠衣。何年沧海上，乘得断槎归。
题幽篁古木兰
作者：刘崧
朝代：明
体裁：五言绝句

深林无人行，幽兰方旎旎。采之欲遗谁，君子在万里。
题延真陈炼师东庭四时词
作者：刘崧
朝代：明
体裁：五言绝句

杖倚琅玕绿，杯澄琥珀红。道人春睡熟，门掩落花风。
题延真陈炼师东庭四时词
作者：刘崧
朝代：明
体裁：五言绝句

道人神气清，碧眼映绿发。晨起折寒梅，和花咽飞雪。
题延真陈炼师东庭四时词
作者：刘崧
朝代：明
体裁：五言绝句

风吹山栗叶，夜落西园里。手把南华经，閒来看秋水。
题延真陈炼师东庭四时词
作者：刘崧
朝代：明
体裁：五言绝句

香篆添新火，丹炉养旧灰。碧窗如水净，坐看绿阴回。
题引翠楼简元善张兄
作者：刘崧
朝代：明
体裁：七言律诗

尽道楼居思不群，满楼山色翠纷纷。高崖斜日含丹雾，碧嶂清秋起暮云。江上捲帘通雨气，月中看剑动星文。来游定觅张公子，载酒题诗过夜分。
题张京尹所献嘉瓜图歌
作者：刘崧
朝代：明
体裁：古风

南京五年夏六月，京尹献瓜状殊绝。骈瓞双承雕玉槃，连包并进黄金阙。尹言产自句容县，野老田夫骇初见。一叶连蜷引浑沦，两壶磊砢连葱茜。是日君王御武楼，徵问吏牒趋公侯。星联翠影落丹扆，日射神光浮冕旒。敕令捧至乾清殿，永拟先尝须庙荐。词臣上颂美真奇，画史图形著蕃衍。盛哉圣恩浩如天，民勤物阜宜丰年。小臣作诗纪嘉应，愿继大雅歌绵绵。
题张彦辅枯木坡岸画轴
作者：刘崧
朝代：明
体裁：七言律诗

秋宇道人画枯木，纵笔所至皆天成。瘦蛟出石云气润，独鹤横江霜影清。荆门送客愁欲暮，澧浦怀人伤远情。望中秋意入惨淡，何处青枫闻雁声。
题弹琴图
作者：刘崧
朝代：明
体裁：五言绝句

拂石青山下，抱琴弹白云。曲中有流水，尘世不曾闻。
题彭伯圻芹寓
作者：刘崧
朝代：明
体裁：五言律诗

采采芳芹去，溶溶泮水滨。长歌心不厌，偶寓迹非真。吾道伤羁旅，乡山落战尘。十年戎马际，独立见斯人。
题彭氏背郭茆堂图
作者：刘崧
朝代：明
体裁：五言律诗

日薄金华岭，云深白石塘。茆茨元背郭，水竹自成乡。图画看逾好，登临兴不忘。门前双杏树，叶叶是秋霜。
题徐文珍画林塘幽居图
作者：刘崧
朝代：明
体裁：七言绝句

青林碧涧转逶迤，中有幽居带草茨。似是浣花溪上客，一帘草色坐题诗。
题快阁和万德躬
作者：刘崧
朝代：明
体裁：七言律诗

快阁西南引兴长，高城落日晚苍凉。江通牛吼疑巴峡，山入龙门似太行。季子敝裘终相国，长卿驷马未还乡。登临日对芳樽酒，莫遣秋风近绿杨。
题所翁墨龙
作者：刘崧
朝代：明
体裁：七言绝句

苍精出海云为驾，日光珠焰交相射。前驱列缺走丰隆，尽捲银河雨天下。
题扇
作者：刘崧
朝代：明
体裁：七言绝句

清溪绿涨岸西东，五月荷花似锦红。安得水亭杨柳畔，疏帘小扇坐薰风。
题扇画
作者：刘崧
朝代：明
体裁：七言绝句

玉露凋伤赤岸枫，寒江月落雁呼风。谁知茅屋荒山夜，亦有长吟抱膝翁。
题折枝梨花
作者：刘崧
朝代：明
体裁：七言绝句

最忆梨花白雪香，春深千树锁昭阳。画图惊见东风面，独拥红绡试浅妆。
题折枝葵花栀子画
作者：刘崧
朝代：明
体裁：七言绝句

山栀蜀葵何日栽，春深常是共时开。微风池馆清无暑，曾看佳人并折来。
题抱琴听泉图为萧翀赋
作者：刘崧
朝代：明
体裁：古风

吁嗟乎空山抱余琴，以来归兮吾将以弹。山之洼兮石之端，我其听之兮以写猗兰。按余徽兮作复止，风冷冷兮触宫徵。泉之流兮云中漱，鸣玉兮声淙淙，忽幽咽以下怆兮匪丝匪桐。啼秋猿之袅袅兮，下南飞之双鸿。山中之人兮不可遇，余徘徊兮中路。九嶷蔚兮隔烟雾，我思南风兮噫其迟暮。
题挟弹图
作者：刘崧
朝代：明
体裁：五言律诗

骏马青丝络，联翩挟弹来。山疑经洛浦，路似出章台。鸟散红花落，莺啼碧树开。啼时端听汝，好在莫相猜。
题捕鱼图为郭士端赋
作者：刘崧
朝代：明
体裁：七言绝句

竹竿操罟撩泥浅，桥栈攀罾出水迟。争似放船归去早，短篷新酒醉眠时。
题捕鱼图四首为松观曾一愚赋
作者：刘崧
朝代：明

罾举船头春水深，攀援俯仰费机心。何人亦有临渊羡，犹负鸬鹚赴远寻。雨爨风餐杨柳津，长竿独宿迥无尘。矮蓬菰米鱼羹饭，肯信华堂有八珍。钓罢招呼事献酬，停桡暂住莫教流。不辞今夜船头月，醉卧芦花两岸秋。沽酒归来一瓮圆，晚凉出水鳜鱼鲜。全家只在沧江上，斜日西风晒网船。
题捕鱼图四首为松观曾一愚赋·其一
作者：刘崧
朝代：明
体裁：七言绝句

罾举船头春水深，攀援俯仰费机心。何人亦有临渊羡，犹负鸬鹚赴远寻。
题捕鱼图四首为松观曾一愚赋其三
作者：刘崧
朝代：明
体裁：七言绝句

钓罢招呼事献酬，停桡暂住莫教流。不辞今夜船头月，醉卧芦花两岸秋。
题捕鱼图四首为松观曾一愚赋其二
作者：刘崧
朝代：明
体裁：七言绝句

雨爨风餐杨柳津，长竿独宿迥无尘。矮蓬菰米鱼羹饭，肯信华堂有八珍。
题捕鱼图四首为松观曾一愚赋其四
作者：刘崧
朝代：明
体裁：七言绝句

沽酒归来一瓮圆，晚凉出水鳜鱼鲜。全家只在沧江上，斜日西风晒网船。
题推篷观梅图
作者：刘崧
朝代：明
体裁：七言绝句

忆昔推篷泛雪漪，一花半蕊见横枝。谁知天上春消息，不在清江烂漫时。
题摩痒散马图
作者：刘崧
朝代：明
体裁：古风

骏马玉削蹄八尺，昂藏汗血姿。星流电掣见精采，鞭勒不施谁许骑。一朝贡入金门去，五花屹立当前墀。佩以白玉珂，被之黄金羁。欲鸣不敢嘶，欲进不敢驰。和鸾清道肃羽仪，中官执鞚调御之。君不见南山楸枥大十围，节目皴作蛟鼍皮。六月其下阴凄凄，风鬃雾鬣相纷披，还忆閒来摩痒时。
题故人郭隐君筱坑故居因吊新坟有作
作者：刘崧
朝代：明
体裁：七言律诗

风尘澒洞失斯人，旧宅凄凉问水滨。岩畔好山莺择木，池南古柳燕争春。书传未信中郎绝，金散宁辞郭解贫。寂寂孤坟三尺草，萧萧落日一沾巾。
题故宋太祖十二世孙孟坚所赋宝鼎见乐章贺其叔母太恭人淳祐八年戊申岁上元日寿旦也其词用官绫书之
作者：刘崧
朝代：明
体裁：七言绝句

王孙自昔擅词华，仁族敦亲出内家。惆怅百年遗墨在，吴绫犹似敕绫花。
题散兰图花叶狼藉若采而弃之者有松枝竹叶杂之盖戏墨也进士刘仲炯以示余因为赋此
作者：刘崧
朝代：明
体裁：七言绝句

曾向深山采蕙兰，佩纫未试忽春残。飘零亦有同心者，莫作寻常斗草看。
题文溪道院四首
作者：刘崧
朝代：明

白石苍苔一径荒，鸟啼仙馆落花香。新来抽得西林笋，更比琅玕数尺长。雨过池南绿涨肥，水沉香袅午风微。閒来自拾青松子，惊起梢头独鹤飞。桂花风定暮云閒，夜静江声鹤未还。天上月明秋似水，时闻玉佩出松关。门对龙湾雪未消，乱山寒日思迢迢。道人神气如春酒，自倚梅花品玉箫。
题文溪道院四首·其一
作者：刘崧
朝代：明
体裁：七言绝句

白石苍苔一径荒，鸟啼仙馆落花香。新来抽得西林笋，更比琅玕数尺长。
题文溪道院四首其三
作者：刘崧
朝代：明
体裁：七言绝句

桂花风定暮云閒，夜静江声鹤未还。天上月明秋似水，时闻玉佩出松关。
题文溪道院四首其二
作者：刘崧
朝代：明
体裁：七言绝句

雨过池南绿涨肥，水沉香袅午风微。閒来自拾青松子，惊起梢头独鹤飞。
题文溪道院四首其四
作者：刘崧
朝代：明
体裁：七言绝句

门对龙湾雪未消，乱山寒日思迢迢。道人神气如春酒，自倚梅花品玉箫。
题方壶寄黄郎中渭云红树图并书
作者：刘崧
朝代：明
体裁：五言律诗

春树重重绿，江云冉冉生。图传龙虎客，书寄凤凰城。花底趋琼佩，松阴奏玉笙。何时骑两鹤，方驾上蓬瀛。
题日观墨蒲萄为东山泰上人赋
作者：刘崧
朝代：明
体裁：七言绝句

巨然山水校毫毛，灵彻诗歌费炼陶。何似老禅三昧手，云飞风卷幻蒲萄。
题旷子西山读书图
作者：刘崧
朝代：明
体裁：五言律诗

旷子耽幽僻，西山住五年。读书秋树下，蹑屐乱峰前。酒忆邻僧送，诗从野客传。临图怀往事，丘壑故清妍。
题旸谷出日图
作者：刘崧
朝代：明
体裁：古风

东眺嵎夷谷，夜陟泰山顶。天角烂五色，六龙驾方整。手攀扶桑枝，下瞰黄河流。阴风忽南来，烟雾半九州。安得古仙人，凌景事吞吸。我欲从之游，凭虚怅孤立。
题昆丘山水图为李德昌赋
作者：刘崧
朝代：明
体裁：古风

姑苏好山名昆丘，玉作芙蓉凌九秋。至今宝气伏光彩，白石磊磊皆琳球。问君何年宅其下，桂馆芳堂极潇洒。篱月当窗烂不收，松风扫屋声如泻。山林真乐安可忘，时援绿绮歌清商。自来南京直大省，长对新图怀故乡。图中云壑更窈窕，双塔参差出林杪。花开何处望长洲，日落遥空送飞鸟。道逢两翁如松乔，我欲从之安可招。便当携酒上绝顶，与子共看沧江潮。
题明皇优戏图
作者：刘崧
朝代：明
体裁：七言绝句

臂袒红衫侧皂冠，翩跹跌舞乐初攒。笛声一片宫前起，应说秋风蜀道难。
题明皇行乐图
作者：刘崧
朝代：明
体裁：七言绝句

宴罢微行禁苑春，谏臣已远弄臣亲。那知剑阁西巡路，能护銮舆有几人。
题春山楼观图
作者：刘崧
朝代：明
体裁：古风

川光媚春阳，岩溜含夕响。林花间欲飞，江草晴方长。迢递楼观阴，峰回见仙掌。
题春山烟雨图
作者：刘崧
朝代：明
体裁：五言律诗

崖溜下林陂，春云带雨垂。不知村远近，惟见树参差。柳巷闻莺早，桃溪放犊迟。乱馀宁有此，愁绝辋川诗。
题春江垂钓图
作者：刘崧
朝代：明
体裁：五言绝句

坐把钓鱼竿，虚潭翠如泻。轻舟浮不动，只在松阴下。
题春江小景画为钟元卿作
作者：刘崧
朝代：明
体裁：七言绝句

鸂鶒鹭鸶相对閒，落花芳草雨斑斑。清歌一片云中起，知是吴姬荡桨还。
题春江忆别图
作者：刘崧
朝代：明
体裁：古风

渝川故人黄子雅，天机深沈好挥洒。往与范君别螺川，写图远寄螺川下。螺川东偏呀石矼，呼吸万里之长江。江流不返客行远，何以使我愁心降。是时春风散杨柳，十里啼莺劝人酒。肠断逢君复送君，买船夜下渝川口。双凫俱飞今独还，为子一赋河梁篇。向来照见惜别恨，惟有明月留青天。断矶侧岛秋毫杪，肯信离愁是中少。水生浦溆万舸集，日落天涯数峰小。故人别来今几秋，落叶夜满城南楼。至今展卷忆旧别，对之如见春江流。嗟君久别何能返，霜雪惊心岁年晚。一春尘土暗沾衣，千里松楸终在眼。功名富贵复几时，林下閒人相见稀。飞鸿远征碧海外，春至亦复思南归。人生离别岂云暂，我亦临图伤梗汎。便将高谊谢陈雷，从此深情见黄范。
题春江载酒图
作者：刘崧
朝代：明
体裁：七言绝句

锦石琼沙不涴尘，桃花杨柳满江春。画船载酒游何处，绝似风流贺季真。
题春江送别图赠谢可用归宁都
作者：刘崧
朝代：明
体裁：古风

我欲留君游武山，君不肯住从东还。贡江盘回三百里，南望政在飞云间。飞云岧峣蔚霞绮，似向金精洞前起。老翁白发动春风，夜夜悲歌梦游子。君从何时辞故家，江国飒沓愁风沙。西里霜凋碧梧树，南国雨落青桃花。知君惯作公侯客，五色文章振高翮。南平江上一相逢，十日题诗楚王宅。岂无东山屐，携子游云中。锦袍飘然不可挽，惊雨夜逐南飞鸿。江烟微茫江水绿，陈帝祠南树如簇。画船东下双舻鸣，岸转沙回见林麓。图画不可尽，送君从此归。石苔已迷旧行迹，山色自满幽岩扉。我登武山云，君弄贡江月。重逢何处蹑飞仙，却望青天白云阙。
题春船出峡图为刘彦祥作
作者：刘崧
朝代：明

春船出峡声嗷嘈，众工力险齐所操。两崖牙角不可触，直指洄洑乘虚涛。瞥然势脱千丈落，万叠青山去如掠。海门东望正滔滔，便驾云帆纵寥廓。
题晦庵先生书耕云钓月四大字墨本为王敬之知事赋
作者：刘崧
朝代：明
体裁：七言绝句

十角黄牛两具犁，山南山北趁幽栖。杏花开后菖蒲出，春雨鹁鸠相应啼。
题晦庵先生书耕云钓月四大字墨本为王敬之知事赋
作者：刘崧
朝代：明
体裁：七言绝句

独移兰棹钓沧湾，风细波澄夜景閒。却渡九溪歌九曲，不知月上浸亭山。
题晴峰双涧图寄故里刘存大秀才
作者：刘崧
朝代：明
体裁：古风

一峰巉岩白云中，双涧下出蟠西东。湍撞石斗雷电激，白日虚谷回松风。风声浩汹泉声合，飞蔓樛枝青匝沓。岩深路暗不逢人，似有呼猿在相答。此图此景真绝奇，彷佛梦中曾见之。手招仙人赤松子，照影太乙莲花池。只今怀禄未能往，日日凭高增怅怏。故山更在彭蠡外，武姥仙坛俨相向。仙坛楼阁开岧峣，流水百折通溪桥。我家草堂小河口，白沙翠竹寒萧萧。瓜畦桑坞带原陆，五月柴门映江绿。田翁稚子笑相迎，醉折山花唱村曲。缅思此乐安得同，万里愁绝孤飞鸿。卷图却寄山中客，他日来寻黄绮公。
题曾凤山居奉母图
作者：刘崧
朝代：明
体裁：七言律诗

久闻奉母山中住，惊见新图带竹扉。窈窕碧溪愁独往，艰危白发喜相依。草香夕雨茅容饭，花绣春云莱子衣。满眼风尘行役感，百年终养似君稀。
题曾氏所藏历代青微法师像图
作者：刘崧
朝代：明
体裁：古风

素阳真人仙者徒，示我列仙之画图。霞冠云氅玉雪肤，一一神采浮双矑。充如天府琳球腴，清如逸世山泽癯。俨如佩玉当朝趋，矫如跨鹤凌天衢。周流天地超有无，颜色不动精神俱。最后幅巾疏眉须，云是真人昔者之所摹。上穷元始下玄都，一本万派同而殊。形随粉黑穷锱铢，气与风霆行八区。我惭生晚堕儒迂，学道不解凌蓬壶。拟从真人乞灵符，高飞愿逐云中凫。前有作者邈已踰，欲往从之云何盱。青城天台西南隅，云日光射金芙蕖。三十六管吹笙竽，非君和之谁与娱。
题曾氏筠西小隐
作者：刘崧
朝代：明
体裁：七言律诗

城西亭子筠竹幽，竹光草色净人愁。一帘山雨当白昼，五月水风吹早秋。款段行穿杨柳径，鹧鸪啼近木兰舟。青原南望隔烟雾，令我日夕怀林丘。
题曾道士岭后退居
作者：刘崧
朝代：明
体裁：七言绝句

鸡栖茅屋青苔上，犬吠白云流水边。白发老仙人不识，草衣自种岭西田。
题曾郁文所藏山水小景
作者：刘崧
朝代：明
体裁：古风

隔溪望见林间屋，沙溆阴阴俯群木。溪流合处一桥孤，春雨来时万山绿。江南此景真可怜，米家笔意谁能传。却忆故庐珠浦上，短篱长系钓鱼船。
题木石图
作者：刘崧
朝代：明
体裁：七言绝句

帝子吹箫不可闻，高河凉月白纷纷。灵槎天上归来晚，独倚支机看海云。
题朱知事云樵图
作者：刘崧
朝代：明
体裁：古风

使君昔隐灊川曲，惯逐山樵伐云木。一从去作宪幕宾，长忆灊川好林谷。灊川之东山插天，中有峭壁何崭然。寒光夜接九华雪，秀色日射峨眉烟。褚君妙笔世稀有，为写兹图传不朽。山气清含五粒松，江光绿浸三春柳。长裾曳杖为何人，从以樵斧方逡巡。层峰正隔秋浦水，仙境似与柯山邻。山回峰转愁欲暮，斸药携琴更深去。林路时冲虎豹过，湍崖暗激蛟龙怒。此图此景何清奇，疑是当年亲见之。采芝南岭去已远，濯足东涧来何迟。只今却上青霄立，斩伐芟夷乃其职。卷曲宜刊恶木枝，乔修要简良材植。人生穷达焉可期，云中樵者非君谁。会稽太守自结驷，王屋山人方看棋。功名时来信所遇，伐木丁丁为君赋。他年持斧绣衣行，还忆灊川卧云处。
题李兵曹竹石图奉寄中翁长公
作者：刘崧
朝代：明
体裁：七言绝句

自捲新图寄长公，幽篁古木两三丛。燕城六月尘如海，得似南窗卧竹风。
题李唐牧牛图四首
作者：刘崧
朝代：明

滚滚长风起，飘飘一笠吹。回头看寥廓，失手堕羁縻。风雨满轻蓑，骑牛逐处过。春来晴景少，烟草四山多。日夕山气昏，独归愁路远。犹恋草青青，迟回下前阪。天寒放牛迟，野旷风猎猎。独来长林下，吹火烧山叶。
题李唐牧牛图四首·其一
作者：刘崧
朝代：明
体裁：五言绝句

滚滚长风起，飘飘一笠吹。回头看寥廓，失手堕羁縻。
题李唐牧牛图四首其三
作者：刘崧
朝代：明
体裁：五言绝句

日夕山气昏，独归愁路远。犹恋草青青，迟回下前阪。
题李唐牧牛图四首其二
作者：刘崧
朝代：明
体裁：五言绝句

风雨满轻蓑，骑牛逐处过。春来晴景少，烟草四山多。
题李唐牧牛图四首其四
作者：刘崧
朝代：明
体裁：五言绝句

天寒放牛迟，野旷风猎猎。独来长林下，吹火烧山叶。
题李复中所画髯龙图
作者：刘崧
朝代：明
体裁：七言绝句

海外飞腾地轴倾，五云雷电绕神京。鼎湖天远人难见，彷佛龙髯下太清。
题李子翀所藏罗小舟青松障子歌
作者：刘崧
朝代：明
体裁：古风

罗君画松奇且雄，两株屹立青天中。已愁白昼结寒雨，更觉素壁吹长风。横梢屈铁苍皮健，恍惚垂云青一片。若非巫峡道中逢，定向华山峰顶见。深林无人日色昏，萧瑟似有孤啼猿。苍根下走岩石裂，清响暝与溪流喧。古来志士沦野草，每见良材叹枯槁。何如此树保天真，千岁高堂奉君老。
题李居中山水画二首为孟彦忠掾史赋
作者：刘崧
朝代：明

日出清江迥，云生翠壑重。楼台山上下，车马路西东。松瀑晴崖雨，茆茨古木风。向来度桥处，曾见抱琴翁。山崦朝阴薄，野桥秋水深。人家住不远，杖策去相寻。水口分危石，山腰控远林。苍茫何处景，迢递故园心。
题李居中山水画二首为孟彦忠掾史赋·其一
作者：刘崧
朝代：明
体裁：五言律诗

日出清江迥，云生翠壑重。楼台山上下，车马路西东。松瀑晴崖雨，茆茨古木风。向来度桥处，曾见抱琴翁。
题李居中山水画二首为孟彦忠掾史赋·其二
作者：刘崧
朝代：明
体裁：五言律诗

山崦朝阴薄，野桥秋水深。人家住不远，杖策去相寻。水口分危石，山腰控远林。苍茫何处景，迢递故园心。
题李居中所画雪景为罗与敬赋
作者：刘崧
朝代：明
体裁：七言绝句

李时家住居庸北，惯写西山雪里峰。彷佛旧游天上去，瑶台开遍玉芙蓉。
题李时小景二首
作者：刘崧
朝代：明

山色绕层台，山花满树开。何人携酒去，江上看潮来。水面青蒲短，船头白鹭閒。江南万里意，好在绿杨湾。
题李时小景二首·其一
作者：刘崧
朝代：明
体裁：五言绝句

山色绕层台，山花满树开。何人携酒去，江上看潮来。
题李时小景二首其二
作者：刘崧
朝代：明
体裁：五言绝句

水面青蒲短，船头白鹭閒。江南万里意，好在绿杨湾。
题李时画山水图寄赠罗修已
作者：刘崧
朝代：明
体裁：五言律诗

雪拥莲花嶂，霞明枫树林。江侵沙屿阔，泉落洞门深。柳色催移棹，松阴带抱琴。新亭无限好，何日共登临。
题李遵道幽篁古木图
作者：刘崧
朝代：明
体裁：七言绝句

每爱黄岩笔意妍，苍枝幽竹净娟娟。清秋翡翠谁能识，碧海珊瑚更可怜。
题李遵道石林秋思图为刘元善赋
作者：刘崧
朝代：明
体裁：古风

李侯昔牧黄岩州，骑马日向黄岩游。黄岩山下多水竹，五月海气凌清秋。李侯为政百不忧，濯缨日寻南涧流。兴来往往挥翰墨，点染毫末成沧洲。此图精妙不易得，非子好怀谁见收。卷舒不穷寻丈间，岂止百里盘绸缪。青山欲尽乱石出，赤岸正隔重沙幽。星芒堕地觉书立，玉气穿林疑夜浮。枫楠偃蹇皮半蚀，丛灌苯尊枝相樛。长松或拥翡翠幰，曲蔓亦罥珊瑚钩。深岩欲雨雷电入，古路无人魑魅愁。峰回坂折见修竹，万箨摇动寒萧飕。仙娥鼓瑟环佩合，壮士临轩戈戟遒。云巢隐隐出猿狖，雨叶渺渺啼钩辀。天台雁荡日落外，湘水苍梧天尽头。风烟满眼入惨淡，霜露在野行夷犹。乃知托兴属幽远，苦心拂郁奋独抽。当家父子风格好，似此更以神情优。只今海内重寸纸，光价岂止琳与璆。平生爱画少真迹，见此令我消烦忧。秘书内府那得致，愿子慎藏思蓟丘。乾坤浩荡文物远，呜呼李侯今罕俦。
题李铭古木竹石图
作者：刘崧
朝代：明
体裁：七言律诗

李铭作画性所耽，笔意远与黄岩参。山云不动光淰淰，溪雨欲滴寒毵毵。荆扬自古贡筱簜，匠石何处求楩楠。风沙满目忽见此，春梦昨夜思江南。
题杨奇琛所藏山水图歌
作者：刘崧
朝代：明
体裁：古风

我本白云人，爱住青山下。五岳寻幽未忆归，穿岩历壑穷秋夏。曾看绝壁明高霞，秀色照耀金莲花。洞前远访丹泉井，谷口时逢白鹿车。鹿车东渡溪流浅，瑶草春香绿如剪。海门日出天鸡鸣，手接飞萝上层巘。是时笙鹤从天来，径欲浮海观蓬莱。云路微茫波浪阔，使我叹息空徘徊。十年汨没尘埃里，却看丹青心独喜。问君何处得此图，彷佛林峦烟雾起。虽无秀绝凌衡岷，点染亦复穷其真。深林修竹草亭静，似是水边修禊人。苍苔白石临流路，亦欲相呼抱琴去。晴天指点北飞鸿，应识云中旧行处。
题杨懋临所画平远图有左炼师题诗其上因赋此继之
作者：刘崧
朝代：明
体裁：七言律诗

花岛茅亭带寂寥，松门石径转岧峣。何年流水出山口，长日白云横树腰。杨子池前曾洗墨，左师楼上忆吹箫。偶从邻屋看题画，独对春天怅望遥。
题杨自明萱草鹡鸰图
作者：刘崧
朝代：明
体裁：七言绝句

鹡鸰相顾复相依，萱草花开满石矶。不似秋来沙上雁，天涯风雨更分飞。
题杨补之临宋徽宗湖口鸂鶒图
作者：刘崧
朝代：明
体裁：七言绝句

太湖石畔双鸂鶒，碧草春明绣羽毛。莫拟宣和看笔法，故宫花鸟属蓬蒿。
题杨补之六七十岁时所画渊明像并写归去来辞后
作者：刘崧
朝代：明
体裁：七言律诗

长怜放笔写梅真，何幸披图识故人。晚岁亲临欧褚法，清风却扫宋齐尘。杖藜独去斜川晚，野服微吟五柳春。尚友交情千载上，为公再拜一沾巾。
题杨郎所制五采匹笺歌赠自明杨徵士
作者：刘崧
朝代：明
体裁：古风

杨郎手持一匹笺，邀我放笔题长篇。自言新制三百幅，忍贫不博黄金钱。浣花濯锦何绚烂，湘渌凝春起波澜。晶荧色夺赤石髓，腻滑光浮青玉案。人言杨郎此笺真可传，岂知綵笔炼墨尤精坚。云窗朝拔霜兔颖，石室夜扫松花烟。一生攻苦事文墨，长恨科名收不得。穷年白发侍甘旨，负米升堂更愉色。杨郎杨郎莫漫沽，古人岂必今人殊。由来绝艺可名世，况尔世叶当文儒。益州十样今复见，糜角松纹炯成片。苍龙腾雾起勺水，紫凤衔图出深殿。我惭世好百不谐，学书局促空寒斋。霜馀柿叶不可拾，但觉枯砚在尘埃。感君孝养怜君苦，会且蜚声群玉府。自掞玄云答远情，江风飒飒鸣秋雨。
题松下丈人图
作者：刘崧
朝代：明
体裁：古风

丹崖白石之间，有松屹立当林关。伊谁槃礴坐其下，矫首似看云中山。白云自飞山自远，神气冲逸清而閒。自非服鍊不老药，安得有此冰玉之芳颜。石门苍苍閟烟雾，东风开遍桃花树，花底相寻定何处。兔丝百尺空中举，松根茯苓应可煮，就君却向山中住。
题松下弹琴图
作者：刘崧
朝代：明
体裁：七言绝句

丹崖翠壁三千尺，白发苍颜一老翁。但觉弦中写流水，不知天外起松风。
题松下行吟图
作者：刘崧
朝代：明
体裁：五言律诗

松下行吟者，翛然不可呼。影临秋水迥，兴与暮云孤。石角栖书帙，花阴散酒壶。青山招隐去，应是笑泥涂。
题松竹居士集
作者：刘崧
朝代：明
体裁：七言绝句

靖州令弟蚤称贤，小隐哦诗数百篇。松竹已荒文采在，清名留与后人传。
题林下高士图为王存常赋
作者：刘崧
朝代：明
体裁：七言绝句

渔竿书帙两忘机，手把琼箫坐石矶。林下清风长日好，浮云何事满天飞。
题枯木图为王子启作
作者：刘崧
朝代：明
体裁：古风

高堂展图飒寒景，古桧峨峨出苍顶。坐上疑闻啄木声，空中忽落蛟龙影。干株偃蹇势回薄，梢节盘撑气深猛。寻常岩壑真有此，六月炎风为之冷。密叶中含雷雨垂，危标上逼云霄迥。悬猿清秋怯倒上，饥鸢落日愁相并。浦口回舟望北林，原头立马瞻西岭。刘郎此图昔所画，物色笔势生雄骋。王君得此绮绣重，玉立阶墀见清挺。经年烽火万山赤，赭伐还闻到条梗。天寒荒野霜露白，萧瑟阴风助悲哽。岂无千尺栋梁具，摧绝泥沙竟谁省。深山大泽龙虎死，惨淡相看愁不醒。海波万一解经天，亦欲乘槎掠参井。
题枯木竹石
作者：刘崧
朝代：明
体裁：七言绝句

平沙竹树晚毵毵，楚客维舟近峡南。忽忆微云将雨过，满林秋色照江潭。
题枯木竹石
作者：刘崧
朝代：明
体裁：七言绝句

曾听楚人歌竹枝，横江秋静月明时。只今漂泊春风里，绿满南园总不知。
题枯木竹石
作者：刘崧
朝代：明
体裁：七言绝句

木叶欲脱天雨霜，竹枝乍低风已凉。三湘落日流波白，行子系船思故乡。
题枯木竹石
作者：刘崧
朝代：明
体裁：七言绝句

老节盘回气不伸，苍苔过雨欲生鳞。山中樵客寻常见，谁与图形献梓人。
题枯木竹石
作者：刘崧
朝代：明
体裁：七言绝句

霜露萧森秋气凝，千章老干屹崚嶒。深林日落行人少，时有猿猱抱紫藤。
题枯林上人墨兰四首
作者：刘崧
朝代：明

曾乘桂楫上清湘，明月苍波野兴长。欲采幽兰浑不见，深林风定忽闻香。掩冉晴云飏晓风，碧兰紫穗故成丛。湘娥西去遗仙佩，翠羽明珠满涧中。步入深林有所思，苍茫白日澹华滋。美人欲渡湘江晚，袅袅金枝出翠旗。杜若䕷芜忽已残，西风泽国故多兰。閒来竹底拾翠羽，月下不知清露寒。
题枯林上人墨兰四首·其一
作者：刘崧
朝代：明
体裁：七言绝句

曾乘桂楫上清湘，明月苍波野兴长。欲采幽兰浑不见，深林风定忽闻香。
题枯林上人墨兰四首·其四
作者：刘崧
朝代：明

杜若䕷芜忽已残，西风泽国故多兰。閒来竹底拾翠羽，月下不知清露寒。
题枯林上人墨兰四首其三
作者：刘崧
朝代：明
体裁：七言绝句

步入深林有所思，苍茫白日澹华滋。美人欲渡湘江晚，袅袅金枝出翠旗。
题枯林上人墨兰四首其二
作者：刘崧
朝代：明
体裁：七言绝句

掩冉晴云飏晓风，碧兰紫穗故成丛。湘娥西去遗仙佩，翠羽明珠满涧中。
题枯林墨兰
作者：刘崧
朝代：明
体裁：古风

山中石累累，百草寒不芳。猗兰如高人，迹隐名愈扬。我欲采其英，系之芙蓉裳。林深路回窈，伫立以彷徨。
题枯枝幽禽图
作者：刘崧
朝代：明
体裁：七言绝句

霜枝黄叶乱秋风，并立幽禽惨淡中。长忆争飞春树里，绿衣深映杏花红。
题枯莲水禽图
作者：刘崧
朝代：明
体裁：七言绝句

绿房秋老骊珠黑，青箬霜馀翠羽乾。歌罢采莲人不见，雪姑飞去水云寒。
题柳坡图歌
作者：刘崧
朝代：明
体裁：古风

杨君躯干长九尺，力挽长弓过三石。樱桃园里旧名家，杨柳坡前新列戟。往从开府大将军，北定燕蓟收奇勋。铁衣夜度居庸雪，虎旗昼掩卢沟云。归来殿前拜天子，宝带金符耀秋水。宠承恩命五色诰，分控边庭九千里。今年我从南京来，幕府忽逢心眼开。清筵雅咏狎文士，号令仓卒生风雷。昨朝视我图一握，云是杨绳之所作。江堤窈窕出翠室，亭榭参差带丘壑。中有骑者从一童，锦衣挟弹行春风。向非自寓行乐意，安得景趣超然同。君今拓边方报国，却望江乡归未得。黄鹂啼处绿阴多，时展画图看春色。我歌此曲声呜呜，愿君逐虏成长驱。欲知此去功多少，栽遍沙场柳万株。
题栈阁晴峰图
作者：刘崧
朝代：明
体裁：七言绝句

曾闻剑阁上青天，栈道萦纡路几千。更过陇头听流水，白云西下自秦川。
题桃源仙隐
作者：刘崧
朝代：明
体裁：七言绝句

昔人筑此事朝真，凿谷开林结构新。乱后已无桃李树，惟馀松柏款青春。
题桃花珍禽图
作者：刘崧
朝代：明
体裁：古风

山桃花开红满枝，珍禽啄花光陆离。袅袅欲立不自持，吴堤十里锦作帷。忆昔半醉倒接䍦，走马挟弹归来时，还见踏翻红雪飞。
题梁叔刚小景赠故人令弟欧阳以诚归会昌
作者：刘崧
朝代：明
体裁：七言绝句

滩口同游事已非，别来常恨信音稀。可怜江上重逢日，杳杳沧波一雁飞。
题梅图为万砯赋
作者：刘崧
朝代：明
体裁：七言绝句

千载梅仙不可招，南昌宫观草萧萧。岁寒图画今初见，依旧清风洒雪标。
题楚地山川图
作者：刘崧
朝代：明
体裁：五言律诗

落日二妃浦，青天五老峰。莲华深郁郁，草色净溶溶。去雁低寒树，归人带暝松。向来水西寺，欲往似闻钟。
题欧阳仲元墨梅
作者：刘崧
朝代：明
体裁：五言绝句

记得南园路，垂垂一树春。不知风雪里，还有弄珠人。
题欧阳仲元所写墨梅
作者：刘崧
朝代：明
体裁：七言绝句

最爱同年欧进士，写梅笔意自成家。君看半幅横枝景，犹是春前雪后花。
题欧阳氏仲元墨梅
作者：刘崧
朝代：明
体裁：七言绝句

写梅近说欧阳氏，中有兰亭笔意存。昨日张家亭上见，令人忘却水东村。
题毛泽民云山图
作者：刘崧
朝代：明
体裁：五言律诗

水国通吴会，茆堂背楚皋。树含春雨润，云挟晚风高。幽想栖文豹，深疑叫绿猱。谁能招小隐，吾欲棹轻舠。
题水仙梅矾华图
作者：刘崧
朝代：明
体裁：七言绝句

仙子凌波春已深，梅兄矾弟已交临。世间多少同枝叶，花落花开自一林。
题水村晚影图
作者：刘崧
朝代：明
体裁：七言绝句

日照乱山如涌涛，忽随烟雾落平皋。桥西旧有幽人屋，门外青松特地高。
题江上抱琴图
作者：刘崧
朝代：明
体裁：七言绝句

明月出岭光欲高，携琴相唤渡江皋。何由扫石长松下，坐听天风送海涛。
题江亭春望图为刘仲章赋
作者：刘崧
朝代：明
体裁：五言排律

山暖锦云香，江晴翠黛光。烟林交翡翠，风槛舞鸳鸯。路转川原迥，潮通浦溆长。落花沿石溜，芳草限河梁。离客回兰桨，幽人结蕙纕。年年望远意，春色满衡湘。
题江亭秋望图
作者：刘崧
朝代：明
体裁：七言绝句

江亭秋望渺衡湘，埼岸枫林带夕阳。欲采蘋花愁远客，白鸥飞去水茫茫。
题江天小景
作者：刘崧
朝代：明
体裁：七言绝句

断岸遥山翠欲漫，冥鸿飞去楚天宽。何年结屋长松下，坐听江声五月寒。
题江景画
作者：刘崧
朝代：明
体裁：七言绝句

涧边白石明于雪，林下清风冷似秋。落雁圆沙江路转，短篷烟雨忆曾游。
题江景画
作者：刘崧
朝代：明
体裁：七言绝句

鸟声先在竹林间，虚室曈曈曙色还。一夜霜寒慵早起，开门枕上看青山。
题江村秋兴图为萧性存赋
作者：刘崧
朝代：明
体裁：古风

我昔棹船过横月，醉唱吴歌夜中发。鹅公岭头月东出，百尺清潭写毛发。买鱼溪口烧荻烟，回首旧游今惘然。萧君此图自新制，风物何得犹当年。两松童童立江浒，松下人家好楼宇。雁沈极浦秋水阔，僧入游峰晚钟度。伊谁闭户事书史，白发满头心未已。岂知扬雄老执戟，万言不如一杯水。幅巾美髯行者谁，潇洒似有岩壑姿。便思携酒共佐酌，更约入山寻紫芝。
题江虚白悬岩兰竹
作者：刘崧
朝代：明
体裁：七言绝句

悬云翠壁三千尺，浥露幽兰四五花。安得乘风裁紫玉，月明吹向玉宸家。
题江鍊师飞霞兰图
作者：刘崧
朝代：明
体裁：七言绝句

曾上茅山采白云，山中瑶草尽兰熏。何由撷取飞霞佩，同上玄清戏紫氛。
题江飞霞湘兰沅芷
作者：刘崧
朝代：明
体裁：七言绝句

湘水沅江日夜流，青青兰芷满中洲。谁将幽意和香墨，写出潇湘一片秋。
题汤子敏松石山房歌
作者：刘崧
朝代：明
体裁：古风

苍苍云松，磊磊白石，层冈盘盘二水隔，君从何年此卜宅。茆茨窈窕通柴关，屋前正对宣华山。苍苔满地人迹绝，但见群木紫翠交其间。禾川西来抱山脚，主簿潭空日光薄。石面青烟薜带垂，叶间晴雪松花落。采山钓水皆清风，胡为汨没尘埃中。看君有子如玉树，觉我憔悴成衰翁。愁来颇亦耽幽趣，安得携家就君住。忆在花阴把卷时，黄鹂啼满青楸树。江鱼秋肥山果红，有酒莫放金尊空。人生适意在深隐，富贵时来安所蒙。
题沈子仁青山白云图
作者：刘崧
朝代：明
体裁：七言绝句

野桥流水乱浮花，深巷垂杨浅荫沙。祗恨小船呼不应，隔江茆屋似吾家。
题沙村江楼歌为刘方东赋
作者：刘崧
朝代：明
体裁：古风

朝游云亭夕憩凤冈，河水浩浩山苍苍。白虹东来盘九曲，日出霞明见秋绿。雕甍碧瓦歘飞翻，百尺层楼起林麓。楼中仙人乌角巾，调笑日与云山亲。满筵歌舞客如雾，中有万斛江南春。昨来登临九月暮，落雁横江隐霜树。锦袍夜冷烛花残，北斗欹斜挂琼户。我欲援君绿绮琴，为君一鼓清愁心。白沙翠竹自江路，金谷铜驼非故林。吁嗟昔贤困羁旅，仲宣能赋终怀土。何如对此日高歌，手挽松萝看烟雨。东南豺虎日纷纷，几时书剑罢从军。鹅鼻峰头望明月，鸡栖潭上钓寒云。
题沧江垂钓图为王宗韶赋
作者：刘崧
朝代：明
体裁：七言绝句

脩篁偃树沧江上，落雁浮云夕照间。意不在鱼招不起，青山对坐一竿閒。
题沧洲书舫图送张子明归武夷
作者：刘崧
朝代：明
体裁：七言律诗

沧洲远在武夷西，九曲寻源路恐迷。潭面晚晴花苒苒，岩腰春暝草萋萋。何年对月思朋好，此日看云信杖藜。安得从君棹书舫，酒壶诗帙镇相携。
题沧洲钓鱼图
作者：刘崧
朝代：明
体裁：五言绝句

云来高峰青，日落遥峰紫。却舣钓鱼船，沉吟看秋水。
题泰华春云图
作者：刘崧
朝代：明
体裁：七言绝句

仙人楼观炫青红，帝子行春游太空。玉检金枢人不见，汉家坛墠雨云中。
题泰和县丞陈举善所画山水图
作者：刘崧
朝代：明
体裁：七言律诗

少日东南事壮游，凭高吊古思悠悠。山中楼观神仙府，江上云霞帝子洲。别坞松风琴入奏，平湖花雨棹闻讴。只今投迹山房里，坐看新图叹白头。
题泰源堂壁上墨龙萧炼师画
作者：刘崧
朝代：明
体裁：七言绝句

白鹤仙人剑气雄，蜿蜒鳞甲动秋风。何年飞上精蓝壁，海藏神珠彻夜红。
题洞宾像
作者：刘崧
朝代：明
体裁：七言绝句

神仙事业竟何归，进士文章岂尽非。千载洞庭湖上月，令人空想鹤南飞。
题海角石
作者：刘崧
朝代：明
体裁：七言律诗

何年海岳孕奇珍，偃蹇空馀数尺身。贯地莫穷山脉络，倚天还涌玉精神。触邪定乱千年兽，瑞世终为五色麟。为语藩臣勤爱护，勒铭应得比坚珉。
题涂伯贞静深堂在南昌府
作者：刘崧
朝代：明
体裁：七言律诗

闻子筑堂依翠岑，幽耽长是寄登临。一尘不动夜方寂，万卉无言春自深。隐几看云生晚兴，写书滴露见乡心。故园亦在章江上，载酒何时许共寻。
题清江钓艇图为与靖赋
作者：刘崧
朝代：明
体裁：七言绝句

曾踏扁舟事钓渔，垂纶直下碧潭虚。归来高卧青山里，閒看桃花忆鳜鱼。
题清溪图
作者：刘崧
朝代：明
体裁：五言绝句

翠岭冠丹霞，清溪是我家。好寻黄道士，更种白桃花。
题清溪图
作者：刘崧
朝代：明
体裁：五言绝句

青山千万叠，流水三四里。窅窅洞门寒，天寒落松子。
题渊明像寄刘仲脩
作者：刘崧
朝代：明
体裁：古风

斯人管乐俦，而分山泽槁。岂无园中菊，念此霜露早。衡门卧日晏，幽径时自扫。芳晨有旨酒，客至即倾倒。兹言乐游衍，春服丽轻缟。古道少人行，杖藜入秋草。神閒韵自适，意远色逾好。鼎鼎百世师，遗荣以为宝。
题渊然刘炼师崆峒访道图
作者：刘崧
朝代：明
体裁：古风

至人若浮云，会遇何有常。有伟渊然子，早师赵元阳。西游崆峒山，心迹两超越。朝餐赤城霞，夜弄瀛海月。瀛海几清浅，鲸波隔人烟。楼船送童女，白日迷秦天。伊谁秘灵机，颠倒凿玄窍。相视乃无为，不言亦不笑。问君此何之，颜色如桃花。谷城访黄石，勾漏求丹砂。我从昆崙归，秋鬓忽已雪。安得骑青龙，相从叩真诀。
题温日观蒲萄
作者：刘崧
朝代：明
体裁：七言绝句

老人醉墨走蛇虬，风露潇潇数叶秋。无复驼囊盛马乳，却教图画忆凉州。
题溪南幽异图
作者：刘崧
朝代：明
体裁：五言律诗

谁写溪南景，幽深隔翠微。钓船沙际出，杨柳雨中稀。倚竹翻书坐，穿花载酒归。故人浑不至，苔色满林扉。
题溪居图为余经历赋
作者：刘崧
朝代：明
体裁：古风

高人爱傍清江住，草屋松林带烟雾。书帙閒栖案上云，钓竿静倚门前树。树枝蜷曲交棠梨，上有古藤萦结之。屋头黄叶落如雨，此老宴坐方吟诗。人生幽居有如此，何必驱车踏城市。谁知出处自有时，诸葛终然拂衣起。青云腾踔方远期，江海茫茫劳梦思。他年献纳成功去，却借沙头一鹤骑。
题溪山春晓图寄赠萧翀
作者：刘崧
朝代：明
体裁：古风

土山戴石石角倾，偃树杂出如幢旌。青天微茫晓色动，雨气合沓千峰晴。野桥西边有村路，之子鸣鞘踏云去。重岩花发似闻香，隔水莺啼不知处。东南连年飞战尘，如此山水何清新。石田到处长荆棘，岂有荷耒春耕人。我昨西游登武姥，手抉云霞望仙府。把酒忽逢东海生，醉卧溪南紫萝雨。紫萝阴阴覆岩扉，十日寻幽行未归。云峰流泉半空落，六月飞雪沾人衣。拂衣归隐知何日，却对画图心若失。不闻流水渡溪还，时见浮云向山出。怀哉桃花修竹林，江海秋高烟雾深。岂无耕钓在田野，谁识悠悠沮溺心。
题熊自得山水四景 其一 赤壁
作者：刘崧
朝代：明
体裁：五言绝句

赤壁重游赋，清风万古传。遥怜山月古，曾照火楼船。
题熊自得山水四景 其三 洞庭
作者：刘崧
朝代：明
体裁：五言绝句

几日楼船发，洞庭湖水东。如何当别日，常是鲤鱼风。
题熊自得山水四景 其二 武昌
作者：刘崧
朝代：明
体裁：五言绝句

黄鹤矶头望，青山落日分。至今汉阳树，飞度隔江云。
题熊自得山水四景 其四 东林
作者：刘崧
朝代：明
体裁：五言绝句

万木东林下，萧条晏岁情。何时红绿动，啼杀早春莺。
题熊自得山水四景·赤壁
作者：刘崧
朝代：明

赤壁重游赋，清风万古传。遥怜山月古，曾照火楼船。黄鹤矶头望，青山落日分。至今汉阳树，飞度隔江云。几日楼船发，洞庭湖水东。如何当别日，常是鲤鱼风。万木东林下，萧条晏岁情。何时红绿动，啼杀早春莺。
题燕侍图为山东马希孟御史赋
作者：刘崧
朝代：明
体裁：古风

竹萌车迸鱼冰跃，高堂鼎裀盛帷幕。弄雏索果笑牵衣，人生无如奉亲乐。长成倏复成蹉跎，禄养不干将奈何。去家仗剑事明主，始觉此志相违多。泰山西北长清县，马氏家风故多善。一门寿考天所锡，二子兴隆人共羡。孟也问学真贤良，往昔徵入文华堂。承恩屡使江海上，反顾只忆庭闱傍。去秋冠豸来燕蓟，自说违离过三岁。愁心袅袅逐飞云，惊梦时时问供馈。槁城李君名画师，感此纯孝劳伤悲。忻然拂素运丹墨，为写燕侍欢娱时。青峰绕屋花连院，千里亲庭坐中见。酡颜白发映青春，一日相思一舒卷。劝君勤事勿忧虞，由来忠孝同一途。他日捧诏归荣日，更写衣冠家庆图。
题牛熙百猿图歌
作者：刘崧
朝代：明
体裁：古风

石崖盘空截飞岚，万木丛薄秋风酣。野猿呼群出山南，什什伍伍旁交参。黑毛黄毳长毵毵，白面碧眼很以耽。联拳踯躅睨且含，接足照影垂虚潭。去君相逐聚若谈，背侧俯仰意各贪。或行或据或引探，抱者六七悬者三。攀枝挟蔓缘松楠，危不畏险乃所湛。蜀门峡阴云水涵，啼霜叫月客不甘。三声已觉生忧惔，如此三百宁能堪。嗟哉牛熙笔如锬，苦心貌此何精覃。瑶池飘忽空八骖，君子所化乃不惭。
题牧牛图
作者：刘崧
朝代：明
体裁：古风

清晨跨牛出，日暮吹笛归。草野不逢人，田乌相逐飞。山中有风雨，蓑笠莫教迟。
题牧牛图
作者：刘崧
朝代：明
体裁：七言绝句

牧子食牛牛性驯，一鞭斜日过平津。如何跃马金鞍客，不及逍遥垄上人。
题牧牛图为邹季章赋
作者：刘崧
朝代：明
体裁：五言绝句

向晚雨来急，出山牛步迟。侬家隔溪住，阿母望时归。
题牧牛图为邹季章赋
作者：刘崧
朝代：明
体裁：五言绝句

野性自驯扰，不烦施箠鞭。东皋新雨足，日上种春田。
题王楚皋墨梅歌
作者：刘崧
朝代：明
体裁：古风

江西写梅谁最豪，近年亦数王楚皋。一枝半蕊忽落纸，已觉酒兴生风涛。醉来据案急挥扫，欹树崩崖杂枯槁。乃翁白发苦吟诗，自是长沙风格老。君藏此图何清奇，昔所未逢今见之。横梢欲挂明月佩，冷蕊尽亚青琼枝。是时七月苦炎热，恍惚当窗濯飞雪。长疑素质梦中见，便拟临风向之折。吁嗟王郎今已无，江南万木愁凋枯。忽呼斗酒酬清赏，莫负当年冰玉图。
题王若水画松石高人图
作者：刘崧
朝代：明
体裁：古风

盘松如龙石如虎，傍有高人须发古。千年海上忆安期，一日山中见巢父。龙变乘云虎可骑，四海逍遥随所之。桃花源里有路到，莫遣时人先得知。
题环州草亭图
作者：刘崧
朝代：明
体裁：五言绝句

孤屿茆亭小，回汀野树分。独寻临水坂，还望隔江云。
题珠林江口谢公庙与旷伯逵同赋
作者：刘崧
朝代：明
体裁：七言律诗

倒石源头野庙开，乱馀临眺独兴哀。晚山隔岸云霞出，秋水满江凫雁来。王气已消陈帝垒，客愁长绕越王台。烽烟西北犹传警，击节酣歌首独回。
题琴士艾如兰照
作者：刘崧
朝代：明
体裁：七言绝句

独抱瑶琴下翠微，竹皮冠子芰荷衣。梧桐枝上秋风起，弹到清商第几徽。
题甘溪归养图为萧国录子所赋
作者：刘崧
朝代：明
体裁：七言绝句

先生归隐甘溪日，七帙高堂雪满簪。不待鼎珍陈至礼，便如饮水也应甘。
题生色海棠
作者：刘崧
朝代：明
体裁：七言律诗

生色海棠谁画得，清溪着色最清真。柔条破玉枝枝润，细蕊垂丝朵朵匀。神女行云巫峡晓，仙娥泣露锦江春。金盘华屋毋烦荐，日射银屏正恼人。
题生色粉茶
作者：刘崧
朝代：明
体裁：七言绝句

禁苑春回雪乍消，绛茶花发上阳娇。晓妆净洗铅华水，犹自乘云拥翠翘。
题田舍壁
作者：刘崧
朝代：明
体裁：五言律诗

门巷带青枫，村西有路通。鸟鸣高竹上，水落乱藤中。耕凿常时惯，招游旧俗同。寄言城市客，未可薄田翁。
题画
作者：刘崧
朝代：明
体裁：七言绝句

九华日照绿杨川，三峡云深瀑布泉。安得草衣骑白鹿，碧桃花底访神仙。
题画扇
作者：刘崧
朝代：明
体裁：五言律诗

雪裂齐纨素，天开楚甸图。丹崖禅阁并，红渚钓船孤。亭晚连松桂，沙明问柳蒲。短琴如可抱，清醑得频沽。
题画松
作者：刘崧
朝代：明
体裁：七言律诗

巫峡荆门不可寻，坐怜孤嶂动云林。夜寒或与蛟龙斗，秋暝应闻虎豹吟。千岁茯苓山下老，一时丝蔓雨中深。野桥寂寞云根冷，最忆停骖弄晚阴。
题画鱼四章
作者：刘崧
朝代：明

我观于河，其鱼维鲭。岂有泼泼，而困于笭。我观于河，其鱼维鲌。水深月寒，闻其瀺泎。我观于河，其鱼维鳜。群鲜则微，孰饮尔噬。我观于河，其鱼维鲤。雷雨斯作，一举万里。
题疏懒生卷
作者：刘崧
朝代：明
体裁：七言绝句

瓢弃不缘春去早，门扃不为客来稀。床前书乱何曾卷，卧看林花过午飞。
题瘦马图
作者：刘崧
朝代：明
体裁：七言绝句

当年毛骨耸奇雄，曾奋沙场百战功。万里渥洼归未得，却将憔悴托秋风。
题瘦马图
作者：刘崧
朝代：明
体裁：五言绝句

玉塞三千里，天闲十二重。惟应霜骨出，识得是飞龙。
题真上人幽居图
作者：刘崧
朝代：明
体裁：五言律诗

岂有人知处，千峰拥翠岚。背林通药径，隔水见茆庵。说法鱼应听，栖禅鹤共参。经秋忘出户，落叶满岩龛。
题石上鹡鸰图
作者：刘崧
朝代：明
体裁：七言绝句

石盘鳞鳞水溪急，鹡鸰飞来水中立。前飞回首定相呼，寒枝月明愁影只。
题石塘旧隐
作者：刘崧
朝代：明
体裁：七言律诗

高霄岩近石塘清，乱定归来喜称情。架石起楼成别业，引泉注圃看新耕。鱼谙旧沼吹花过，鹿爱深林绕树行。酿取松花千斛酒，抱琴来此就同倾。
题石泉山人隐居
作者：刘崧
朝代：明
体裁：七言绝句

閒寻隐者忆重论，路绕荒田水绕园。何日山中收药去，满林脩竹不开门。
题石竹
作者：刘崧
朝代：明
体裁：七言绝句

翠叶枝低雨过时，钓台石上影离离。记得月明江浦夜，舟人解唱竹枝词。
题碧潭图送王闻喜主簿之官阳谷
作者：刘崧
朝代：明
体裁：古风

王郎作县之阳谷，北望黄河冰冻蹙。金陵呼酒别行装，示我碧潭图一幅。碧潭之水绿且深，风不能扬尘不得侵。嗟哉王郎子，勖我湛湛之清心。
题秋江图为陈鍊师赋
作者：刘崧
朝代：明
体裁：七言绝句

霜树云峰隐翠烟，长风吹起雁翩翩。道人心事如秋水，看到南华第几篇。
题秋江垂钓图
作者：刘崧
朝代：明
体裁：七言绝句

湛湛长江上有枫，江平日落见飞鸿。安得酒船三百斛，荷花荡里钓秋风。
题秋江小景
作者：刘崧
朝代：明
体裁：七言绝句

秋水无波净落晖，汀沙云树转依微。望中一片潇湘意，无数征帆逐雁飞。
题秋江小景画
作者：刘崧
朝代：明
体裁：七言绝句

美人鸣弦思潇湘，斜飞金雁不成行。夜深弹彻乌栖曲，月照寒江万树霜。
题秋江待渡
作者：刘崧
朝代：明
体裁：六言诗

云去云来山色，潮生潮落江沙。斜日系船渡口，短篱沽酒人家。
题秋江待渡图为萧学士赋
作者：刘崧
朝代：明
体裁：古风

小航冲风岸将及，行人下马沙头立。水阔云深野渡閒，天寒日暮归心急。人生行役安可休，到江路尽还通舟。谁能裹足山中老，不识风沙一日愁。
题秋江晚渡小景
作者：刘崧
朝代：明
体裁：七言绝句

满山黄叶乱秋晴，风款横江一棹轻。老屋溪南归未得，十年风雨最关情。
题秋色平远图赠汪孟谦归四明
作者：刘崧
朝代：明
体裁：古风

我家住在澄江畔，村北村南去山远。春风桑柘连麦畦，秋雨菰蒲隔松坂。几回欲起看山楼，未成忽作神京游。至今梦落珠浦曲，如见秀色天中浮。昨来驱马趋燕北，霜草风沙总悽恻。汪郎为写平远图，恍似江南带秋色。横坡断岸向湾涯，危石临水如蹲犀。松阴二客茅屋底，无乃相对方吟诗。我欲呼之从此起，便踏渔舟弄烟水。月明吹篴下平川，卧看青天千万里。情不得遂将奈何，忽复秋霜双鬓皤。归田已知生计晚，滥禄颇觉忧虞多。君归四明沧海上，惜别临图倍惆怅。他年载酒看荷花，贺监湖边定相访。
题稚川山水
作者：刘崧
朝代：明
体裁：七言绝句

松下茆亭五月凉，汀沙云树晚苍苍。行人无限秋风思，隔水青山似故乡。
题空翠楼为东山湛上人赋
作者：刘崧
朝代：明
体裁：五言律诗

碧嶂飞甍合，青林画栱高。晴天引苍翠，凉月见纤毫。木榻飘金磬，春壶净玉醪。东山有支遁，临眺使心劳。
题竹图赠钟子与
作者：刘崧
朝代：明
体裁：七言律诗

午窗书困罢临池，爱写筼筜石上枝。高节岂容尘土混，苦心惟许雪霜知。光分汗简鱼虫古，声合仙竽凤鸟迟。头白钟期相见晚，为君惆怅一题诗。
题竹林观弈图
作者：刘崧
朝代：明
体裁：五言绝句

野处竹为邻，衣冠似汉秦。战争浑未已，空老看棋人。
题竹石图
作者：刘崧
朝代：明
体裁：五言律诗

为爱筼筜竹，苍苔节节封。低枝兼雨重，密叶与烟浓。丹穴终栖凤，沧溟未化龙。几时裁紫玉，吹上白云峰。
题竹石图
作者：刘崧
朝代：明
体裁：七言绝句

云根雪骨立峥嵘，谁种琅玕绿乍成。安得长竿三百丈，为君横海掣飞鲸。
题竹石图
作者：刘崧
朝代：明
体裁：古风

何以秉贞节，而多抱苦心。幽情旷前古，高谊式如金。飘摇青霓涧，凌厉白云岑。愿裁伶伦管，远谐凤仪音。
题竹石图
作者：刘崧
朝代：明
体裁：五言绝句

日落鹧鸪啼，风惊翡翠飞。系船乘洛浦，曾上钓鱼矶。
题竹石图
作者：刘崧
朝代：明
体裁：五言绝句

海上琅玕石，山中翡翠毛。意含秋雨润，思拂暮云高。
题竹石图
作者：刘崧
朝代：明
体裁：七言绝句

石上晴云故不飞，萧萧空翠湿人衣。湘娥未解临江佩，西望苍梧何日归。
题竹石图寄赠汤子敏
作者：刘崧
朝代：明
体裁：七言绝句

松石山房看竹时，十年风雨最相思。白头归老谁同调，爱杀秋林绿玉枝。
题竹石图歌奉赠周思廉思忠伯仲
作者：刘崧
朝代：明
体裁：古风

周郎伯仲美且温，乃是南渡丞相之玄孙。三朝书诏烂盈箧，旧物历世能俱存。伯也从容端好文，仲也英气干青云。芝兰晏岁在空谷，风露早已扬清芬。吁嗟昔人邈千载，平园草木春先改。衮绣坊前旧宅空，恩褒寺里遗祠在。极知令德世所钟，矫如双凤骞云中。为君挥翰写竹石，况有风节能相同。嗟哉双凤世所奇，路远昆崙谁致之。何如栖琅玕食竹实，乘清风翔八极。烂文章兮耀云日，毋使山中之人空叹息。
题竹石图赠陈仲实之南安
作者：刘崧
朝代：明
体裁：七言绝句

写得幽窗竹石图，琅玕青碧间珊瑚。明朝却度南关去，何处榕阴听鹧鸪。
题竹石棘图
作者：刘崧
朝代：明
体裁：七言绝句

山石确荦行路微，苦竹丛棘相因依。草根露寒蟋蟀语，有客秋暮怀当归。
题竹石赠汤子敏
作者：刘崧
朝代：明
体裁：五言绝句

为爱临江竹，萧萧绿一丛。几时石盘上，把钓听秋风。
题竹石赠王伯初
作者：刘崧
朝代：明
体裁：七言绝句

知君高节抱幽贞，为写修篁石上生。却忆瑶琴清奏罢，满天风露听秋声。
题竹禽墨戏
作者：刘崧
朝代：明
体裁：七言绝句

南山无树起春风，寂寞林栖户牖空。枯竹横枝荆棘底，天寒愁杀白头翁。
题笋蕨图
作者：刘崧
朝代：明
体裁：七言绝句

西林新笋各已长，南冈蕨芽生紫芒。何人采掇欲满眼，开卷忽闻春雨香。
题筠轩
作者：刘崧
朝代：明
体裁：古风

修竹夏向深，层轩昼逾静。沈沈幽荫交，洒洒众绿净。微风枕簟入，落日琴尊并。揽枝发清啸，抚节延孤咏。怅望生夕霏，幽期在萝径。
题筠雪斋
作者：刘崧
朝代：明
体裁：古风

我昔游云中，爱此万筠绿。萧萧锦江浒，亭亭凤山澳。友有宋子者，卜居俯平陆。虚庭带深窈，苍簳拥森肃。时维玄冬厉，大雪遍原谷。脩条与佳卉，狼藉向摧蹙。维筠于此时，挺拔各在目。气清神益旺，心远意愈足。澹然一室间，对此乐真独。寒光射檐隙，缟素被林麓。凄凄岁云暮，炳炳情内属。闭门有高卧，敝履无往躅。高洁良可希，贫困聊自淑。
题米元晖云山万里图为倪郎中赋
作者：刘崧
朝代：明
体裁：古风

远山如眉，近山如茨。洲渚盘互，林木纷披。云浓浓以凝宇，烟淡淡而凌陂。望佳人兮极浦，伤暮春其多离。意怫郁以终夕，心低回而独悲。瞻彼长江兮浩浩其驰，我无舟楫兮将安所施。
题米元晖山水小景
作者：刘崧
朝代：明
体裁：五言律诗

江上见青峰，亭亭三四重。雨沾金翡翠，云拥玉芙蓉。桂屿閒秋馆，枫林隐暮钟。苍茫图画意，欲赏惜无从。
题米元晖山水画为郭掾吏赋
作者：刘崧
朝代：明

米侯奇崛士，作画有家法。墨色运华滋，毫端散轻霎。摊平布汀渚，立险出岩峡。峰转路盘纡，林欹树交夹。阴疑神鬼会，幽与鱼鸟狎。野屋架深冥，溪桥跨危狭。嵚崟负灊霍，滉漾注苕霅。花醲雨初膏，草健风可？。藤垂怯猿把，藻漾信凫唼。层烟千嶂合，积雪万石压。钓鲜忆鬵溉，采菽思衽扱。斯人世己庚，此笔品宜甲。高情烂初放，正气浩不乏。灿灿珠吐盘，辉辉剑排匣。兵曹坐拘束，吏牍烦捡押。槐云屯故幄，梅雨润新袷。探奇卷时启，历胜怀始洽。何以谢朝绅，归哉荷农锸。
题糜朝英园居
作者：刘崧
朝代：明
体裁：七言律诗

城东园居隐者家，五亩十疃连桑麻。老人自浴丹井药，稚子重种青门瓜。花边酌酒惊雨过，湖上吟诗愁日斜。昔贤高蹈可同调，莫遣风尘侵鬓华。
题红梅为易谦赋
作者：刘崧
朝代：明
体裁：七言绝句

姑射仙人绰约容，已无情态向春风。何时学得餐霞法，尽把冰肌换暖红。
题纨扇画景赠易茂才
作者：刘崧
朝代：明
体裁：古风

故人高兴蟠云林，门对三山之碧岑。却忆秋风相过日，溪口系船黄叶深。石潭买鱼雨羃羃，松冈跃马烟沈沈。翠屏千尺天上落，十日缥缈穷登临。当时感激恋岑寂，常恐寇盗相凌侵。落霞遥怜烽火赤，白云独拥高崖阴。复忽山城五月暑，思挹风露清烦襟。偶持纨素写秋树，已觉幽思回萧森。天清遥见寒泽雁，日落如闻秋岸砧。寄君重写千里意，感我惜别多愁心。交交林间双鸣禽，临风忽来遗好音。青松白石可娱老，从尔倡和山中吟。
题练带桃花扇面为都府断事官韩敬明赋
作者：刘崧
朝代：明
体裁：七言绝句

仙鸟飞来练带斜，踏翻云影碧桃花。谁令天上传消息，春到瑶池阿母家。
题练江渔钓图为郑伯威赋
作者：刘崧
朝代：明
体裁：古风

练江白如练，千丈峡中流。客有槎上仙，啸歌在扁舟。风吹石楠树，沙浪蹙微雪。潭影见垂萝，悬猿弄明月。东望七里滩，苍苍云雾间。寻源不知远，时听棹歌还。
题罗岩云树图赠丘弘道归雩都
作者：刘崧
朝代：明
体裁：七言律诗

浮丘五月寻山去，又见飞霜落翠岚。即买舟航问雩水，却看云树忆罗岩。花迷谷口仙桥合，石挂林腰佛阁参。历历旧游图画里，思君长是望江南。
题罗浚诗藁
作者：刘崧
朝代：明
体裁：古风

远有万古调，写之声诗间。长吟不自已，哀响连秋山。问君何尔为，萧瑟多苦颜。抱志悲徂年，颓波不东还。古有大圣人，制作垂定删。清庙继者谁，王风竟间关。怅言百世下，蹇独伤时艰。祥凤伏䲭鹗，猗兰化草菅。感此坐叹息，穷栖在宽閒。矫矫孤飞鸿，冥冥安可攀。
题耕乐亭
作者：刘崧
朝代：明
体裁：五言律诗

园圃带城居，知君乐有馀。韭菘连疃绿，柿橘映窗虚。自酿浇花酒，閒观种树书。如何车马客，忧患日相于。
题耕穫图
作者：刘崧
朝代：明
体裁：七言绝句

已见春榆及贮储，能忘蚕绩事衣襦。要知终始耕耘意，半是豳风七月图。
题耕读轩为吏部主事顾硕赋
作者：刘崧
朝代：明

我从前年改初服，冒荣坐请公家粟。寻章摘字勘科律，压几堆床披案牍。文深有害心愈惕，食饱无功颜自恧。常怀战慄趋府署，岂有游歌到庠塾。实忧慵惰饥欲死，复恐荒嬉昧所属。今晨览君田庐咏，往日嗟余去从卜。君才特达当庙堂，我志依微渐朴？。何由放斥遂归休，扶耒朝耕仍夜读。
题胡典史所藏简天碧西山南浦图
作者：刘崧
朝代：明
体裁：古风

草堂高人好奇古，手卷画图横尺五。云是简君之所为，历历西山与南浦。雁原鹤岭纷孱颜，春水乱入螺蛳湾。章江杨柳绿如雾，滕阁正在苍茫间。冥冥官舫北来远，风力渐纾帆渐捲。天低白浪驿亭孤，云捩黄牛柂楼转。城中酒楼喧管弦，歌女能舞花如烟。菰蒲落日凫雁晚，风浪杳渺嗟何年。反思往时寇围急，列舰旌旗半江赤。官军血战龙沙屯，东北人家半荆棘。为君指点寻旧踪，我思简君安得同。高堂酌酒岁云暮，如见积雪明东峰。只今风尘尚蒙翳，对此酣歌一歔欷。丰城龙剑今有无，亦欲看云望奇气。
题胡子敷朝阳轩
作者：刘崧
朝代：明
体裁：古风

晨起罢盥栉，初日光离离。晃然幽轩上，坐见扶桑枝。揖客正几席，咏歌理弦丝。高梧已结荫，鸣凤当来仪。
题胡思斋水禽墨戏四首
作者：刘崧
朝代：明

春水荡菰蒲，双双出翠凫。那能远相逐，不解自相呼。谁与传符敕，游时水自开。江湖风浪恶，不见绣衣来。黄芦风袅袅，相逐下晴矶。却忆秋江上，衔书来去飞。鼓吹传朱鹭，铙歌事已非。秋风荷叶底，憔悴白云衣。
题胡思斋水禽墨戏四首·其一
作者：刘崧
朝代：明
体裁：五言绝句

春水荡菰蒲，双双出翠凫。那能远相逐，不解自相呼。
题胡思斋水禽墨戏四首其三
作者：刘崧
朝代：明
体裁：五言绝句

黄芦风袅袅，相逐下晴矶。却忆秋江上，衔书来去飞。
题胡思斋水禽墨戏四首其二
作者：刘崧
朝代：明
体裁：五言绝句

谁与传符敕，游时水自开。江湖风浪恶，不见绣衣来。
题胡思斋水禽墨戏四首其四
作者：刘崧
朝代：明
体裁：五言绝句

鼓吹传朱鹭，铙歌事已非。秋风荷叶底，憔悴白云衣。
题胡耽桥
作者：刘崧
朝代：明
体裁：七言律诗

云压波沉影独摇，胡耽河上看新桥。鹊毛隐约填星汉，鼍骨参差驾海潮。二水合流冰渐释，四山环立雾全消。十年京国怀疏放，犹得行歌逐野樵。
题舒君彦幽居
作者：刘崧
朝代：明
体裁：五言律诗

自有幽居趣，人来不厌频。叩门过日晏，移坐见情亲。涉圃从沾屐，穿林屡折巾。寻常混尘俗，到此澹心神。
题芝草图
作者：刘崧
朝代：明
体裁：七言律诗

五色灵芝见者稀，画图叶叶动光辉。草间白雪明可掇，石上紫云愁欲飞。幽人已喜咏伐木，归士多劳歌采薇。湘南三秀思并荐，汉武斋房今是非。
题芦雁小景
作者：刘崧
朝代：明
体裁：七言绝句

芦花霜满钓鱼矶，江上征人久未归。天北荒凉人似水，年年惟有雁南飞。
题芭蕉
作者：刘崧
朝代：明
体裁：七言绝句

南园新绿暗春云，长日题诗上翠裙。十载江湖春梦熟，潇潇夜雨不曾闻。
题花竹脊令图
作者：刘崧
朝代：明
体裁：古风

石崖春阴覆花竹，二鸟飞鸣以相逐。人生兄弟乃类此，莫君写之最精熟。吁嗟人为万物灵，急难相感非顽冥。王风既远常棣废，尺布之谣安可听。
题草堂
作者：刘崧
朝代：明
体裁：七言律诗

胡君旧宅龙江上，五月清风一草堂。雾隐松萝分晓荫，雨翻兰杜浥秋香。连峰当户明书幌，流水交渠映笔床。此日从公趋幕府，能忘高咏向沧浪。
题莫庆善墨禽二首
作者：刘崧
朝代：明

野竹并兰花，红深石角斜。一双山喜鹊，飞起向谁家。日出露未晞，垂杨青袅袅。啼杀白头翁，春归蓟门晓。
题莫庆善墨禽二首·其一
作者：刘崧
朝代：明
体裁：五言绝句

野竹并兰花，红深石角斜。一双山喜鹊，飞起向谁家。
题莫庆善墨禽二首其二
作者：刘崧
朝代：明
体裁：五言绝句

日出露未晞，垂杨青袅袅。啼杀白头翁，春归蓟门晓。
题莫庆善翎毛戏墨三首
作者：刘崧
朝代：明

青鸟来何晚，垂杨春已深。琴中无限意，惆怅白头吟。鸲鹆相依好，日喧沙草丛。晴川朝浴罢，刷羽爱微风。两两䳺鹑小，秋田啄粟肥。沙寒栖不定，惊起向南飞。
题莫庆善翎毛戏墨三首·其一
作者：刘崧
朝代：明
体裁：五言绝句

青鸟来何晚，垂杨春已深。琴中无限意，惆怅白头吟。
题莫庆善翎毛戏墨三首·其三
作者：刘崧
朝代：明

两两䳺鹑小，秋田啄粟肥。沙寒栖不定，惊起向南飞。
题莫庆善翎毛戏墨三首其二
作者：刘崧
朝代：明
体裁：五言绝句

鸲鹆相依好，日喧沙草丛。晴川朝浴罢，刷羽爱微风。
题萧与靖所藏古潭墨竹四首
作者：刘崧
朝代：明

冉冉横枝竹，低垂向楚皋。秋风何处发，吹起凤凰毛。压地欹枝重，淋漓乱叶低。深林春雨过，似听竹鸡啼。峭直馀高节，苍寒只旧丛。暮年霜雪意，未可薄衰翁。嫩叶云初展，新梢粉未乾。他年沧海去，留作钓鳌竿。
题萧与靖所藏古潭墨竹四首·其一
作者：刘崧
朝代：明
体裁：五言绝句

冉冉横枝竹，低垂向楚皋。秋风何处发，吹起凤凰毛。
题萧与靖所藏古潭墨竹四首其三
作者：刘崧
朝代：明
体裁：五言绝句

峭直馀高节，苍寒只旧丛。暮年霜雪意，未可薄衰翁。
题萧与靖所藏古潭墨竹四首其二
作者：刘崧
朝代：明
体裁：五言绝句

压地欹枝重，淋漓乱叶低。深林春雨过，似听竹鸡啼。
题萧与靖所藏古潭墨竹四首其四
作者：刘崧
朝代：明
体裁：五言绝句

嫩叶云初展，新梢粉未乾。他年沧海去，留作钓鳌竿。
题萧伯高西冈读书处在唐杜审言故居之右
作者：刘崧
朝代：明
体裁：五言律诗

萧子读书处，昔年曾一过。郭外西原好，门前修竹多。雪深犹独卧，日晏亦高歌。况近参军宅，清明奈尔何。
题萧安韶所藏崔群白鹅
作者：刘崧
朝代：明
体裁：七言绝句

曾从雪夜混军声，又向山阴换道经。争似飞鸣江渚上，水云淡淡草青青。
题萧曙所藏曾同可画水四首
作者：刘崧
朝代：明

千叠潮头捲海来，海门月上正云开。秋风吹起三山雪，直过钱王射弩台。三月平湖舟楫通，水光云气混涵中。白头浪起无人渡，个个江豚吹北风。轻涛暗浪互奔驱，极浦苍烟澹有无。欲采白蘋愁日暮，一帆秋雨过南湖。杨子江头秋意深，金山下蛰雨云阴。可怜赴海东流水，不及归人万里心。
题萧曙所藏曾同可画水四首·其一
作者：刘崧
朝代：明
体裁：七言绝句

千叠潮头捲海来，海门月上正云开。秋风吹起三山雪，直过钱王射弩台。
题萧曙所藏曾同可画水四首其三
作者：刘崧
朝代：明
体裁：七言绝句

轻涛暗浪互奔驱，极浦苍烟澹有无。欲采白蘋愁日暮，一帆秋雨过南湖。
题萧曙所藏曾同可画水四首其二
作者：刘崧
朝代：明
体裁：七言绝句

三月平湖舟楫通，水光云气混涵中。白头浪起无人渡，个个江豚吹北风。
题萧曙所藏曾同可画水四首其四
作者：刘崧
朝代：明
体裁：七言绝句

杨子江头秋意深，金山下蛰雨云阴。可怜赴海东流水，不及归人万里心。
题萧氏孝思亭
作者：刘崧
朝代：明
体裁：古风

百草在中野，霜露零悴之。君子怀古先，怆悽以遐思。筑亭墓田下，负土起崇基。疏敞而不华，修楹带高茨。岁时来祀墓，聚息恒于斯。目泫荆棘丛，手攀松柏枝。行人为驻马，问此今为谁。人言萧氏墓，孝孙能尔为。教授得俸钱，不营寒与饥。结庐会宗族，买田供祭祠。父老共嗟讶，观者垂涕洟。此意良已厚，此事俗已亏。永言锡尔类，视此萧阡碑。
题萧氏永思
作者：刘崧
朝代：明
体裁：七言绝句

玉原墟墓草青青，不尽南陔万古情。听取慈乌中夜起，一声声是断肠声。
题萧氏竹所
作者：刘崧
朝代：明
体裁：七言律诗

故人已上青云路，旧隐犹怀翠竹林。碧筱团沙秋漠漠，苍根抱石午阴阴。论兵幕近閒看剑，留客筵深静听琴。拟乞长竿钓鳌去，高槎云海思沉沉。
题萧静安所藏归隐图
作者：刘崧
朝代：明
体裁：七言排律

高人归隐定何年，一望青山兴杳然。桂树高岩晴雪里，桃花流水白云边。桥通绝岸茆堂近，路转深林草市连。巢父持竿还入海，留侯辟谷早归仙。偏思骑鹤扪星斗，亦拟呼龙种石田。此境未知何处有，画图千古意空传。
题萧鹏举所藏草虫杂图
作者：刘崧
朝代：明
体裁：古风

鬼车团春米囊拆，萱竹缃桃红迫迮。牵牛花碧露初坠，枸杞子红秋可摘。青菘赤芥碧玉葱，攒英濯本当蒿蓬。羽衣凄切自络纬，蜗角低昂方战攻。蜻蜓头圆赤色尾，亦有纤纤绿罗袂。草行蜥蜴金背烂，升竹盘拿更贪噬。青蛙支颐目睅瞠，黑甲推车车倒行。螳螂怒臂乃当辙，蜂蚁君臣谁敢争。愁来对客看图画，似向芸窗笺尔雅。丹青婉娈归动植，风日晴和到田野。吾闻夏后德所形，昆虫草木皆清宁。苕华芸黄星在霤，卷画歌诗双泪零。
题萱草葵花图
作者：刘崧
朝代：明
体裁：七言绝句

绿叶朱英春正稠，丹心何事复忘忧。西风别有葵花在，犹恋馀晖照暮秋。
题葛洪移家图
作者：刘崧
朝代：明

前行白羊四角羸，谁骑驱者鬅鬙儿。狰狞一犬嘷而驰，举鞭护羊呵止之。背有囊琴结墨絁，妪后负画策以追。少妇驰牛牛步迟，两儿共载兀不欹。大者坐拥斑文狸，小者索乳方孩嬉。母笑不嗔还哢咿，复有鬅者肩童羁。引手向翁如反僛，蹇驴嘷地行欲疲。两耳逆竖愁风吹，老翁庞眉方颔颐。顾瞻妻子色孔怡，似语前行路向夷。尔兄在前尔勿痴，汝母正念尔弟饥。高帻髯奚荷且持，药瓢囊襆何垂垂。有救者柄相参差，傍有二卷一解披。趁行苦忙奚不知，我观此画喜复疑。问翁为谁莫可推，或云葛令之官时。移家勾漏乃若兹，人生多累在侈靡。如此行李胡不宜，骨肉在眼无馀资。非有道者焉能为，陈岩作图真画师。笔迹缥缈如飞丝，中有妙意世莫窥。我吟将为仕者规，如不见画当求诗。
题蔡子敏墨梅
作者：刘崧
朝代：明
体裁：七言律诗

安抚诸孙子独贤，閒将幽思写梅仙。半生冰雪山林里，十载风尘道路前。东阁题诗云满树，高楼吹笛月当天。秪今冷蕊侵华发，图画相看一惘然。